Do kraja godine ćemo znati koliko truju dim i čađ u Pljevljima - Vijesti.me\nSTUDIJA O ZAGAĐENOSTI\nSlika iz Pljevalja\nFoto: Čitalac reporter Autor: Dejan Peruničić\nIzrada studije o uticaju zagađenja vazduha na zdravlje građana Pljevalja, koju zajedno rade Ministarstvo održivog razvoja i turizma, Institut za javno zdravlje i Svjetska zdravstvena organizacija (SZO), biće predstavljena do kraja godine.\nTo se, između ostalog, navodi u Informaciji o zagađenosti vazduha u Pljevljima, uzrocima i uticajima zagađenja i planiranim i sprovedenim mjerama za smanjenje zagađenja.\nU nedostaku studije o uticaju zagađenja za ljude navodi se da je SZO prilikom izrade analize “Ekonomski troškovi uticaja zagađenja vazduha na zdravlje ljudi u Evropi”, pored 28 zemalja u Evropi, uključila i procjene za Crnu Goru.\n“Studija procjenjuje da se usljed zagađenja vazduha suspendovanim česticama u životnoj sredini u Crnoj Gori 2010. godine desila 391 preuranjena smrt, što preračunato u troškove iznosi oko 1,2 milijarde dolara, dok su ekonomski troškovi uticaja zagađenja vazduha na zdravlje ljudi iznosili 567 miliona dolara”, piše u Informaciji.\nVlada je zadužila Agenciju za zaštitu životne sredine da u saradnji sa Ministarstvom održivog razvoja i Opštinom izvrši reviziju državne mreže za praćenje kvaliteta vazduha, a Ministarstvo zdravlja i Instutut za javno zdravlje da prate uticaj zagađenja na zdravlje, finalizuju izradu studije i predlože mjere za unaprijeđenje zaštite zdravlja ljudi od negativnih efekata zagađenja vazduha.\n“Zadužuje se Direkcija javnih radova da u saradnji sa Opštinom pristupi korišćenju sredstava iz kapitalnog budžeta (450.000 eura za projekat toplifikacije). Zadužuje se Ministarstvo ekonomije da prati novi projektovani režim rada Termoelektrane i kroz ugovorne aranžmane obezbijedi realizaciju dijela projekta toplifikacije u sklopu projekta izgradnje drugog bloka TE Pljevlja. Zadužuju se Ministarstva održivog razvoja i turizma i finansija da u budžetu za sljedeću godinu planiraju, odnosno obezbijede potrebna sredstva za nastavak sanacije stanja životne sredine”, zaključak je Vlade.\nU 3.mjesecu objavljuju da ce u 12.mjesecu znati koliko je trovanje i zagadjenje Pljevalja..Tragikomedija koja traje 30 godina i trajat ce do zadnjeg Pljevljaka u Delta sity...Opet zagadjenje i otrovne i Podgorice..Komedija...sto su ucinjeli od Crne Gore..najjvece zagađenje a zadnja zastita u Evropi od tog zagađenja i Zdravstva koje bi trebalo da sanira trovanje..Čitulje to najbolje pokazuju prepune mladog svijeta preminulih od posebno 10 godina Nezavisnosti..mozda ih posthumno odlikuju.


Analiza konkurentnosti poslovanja i potencijali rasta privrede Srbije u periodu svetske krize Digitalni repozitorijum Instituta ekonomskih nauka u Beogradu\nAnaliza konkurentnosti poslovanja i potencijali rasta privrede Srbije u periodu svetske krize\n5 - Teme 2-2014-01.pdf - Published Version\nOsnovni cilj istraživanja u ovom radu je analiza konkurentnosti po- slovanja Srbije u periodu delovanja svetske ekonomske krize. Intencija rada je da se na osnovu analize sadašnje konkurentske pozicije Srbije i pojedinih ključnih aspekata poslovanja ustanove osnovne slabosti, ali i potencijali ra- sta srpske privrede u narednom razdoblju. Srbija, uprkos vidnih pomaka u od- nosu na stanje iz devedesetih godina prošlog veka, značajno zaostaje u procesu unapređenja konkurentnosti poslovanja. Naime, rezultati istraživanja ukazuju da Srbija na osnovu većine indikatora Svetske banke i Svetskog ekonomskog foruma nije povoljno pozicionirana u pogledu konkurentnosti, što značajno umanjuje šanse za povećani priliv stranog kapitala i rast izvoza – ključnih preduslova za dinamiziranje privredne aktivnosti. Polazeći od sprovedenih analiza u radu su prezentirani predlozi kreatorima srpske ekonomske politi- ke gde, odnosno u kojim segmentima privrede, treba tražiti potencijale koji bi, na pravi način, razvili našu privredu i unapredili njenu konkurentnost.\nkonkurentnost, rast i razvoj, strukturne promene, reindustrijalizacija, poslovna klima


Yanis Varoufakis: Nju dil za Evropu | radio gornji grad\n<Branko Miljković: BALADA\nBertold Brecht: Pet teškoća u pisanju istine>\nYanis Varoufakis: Nju dil za Evropu\nUrednikdana Siječanj 29, 2017 /Comments closed\n”Baš me briga koliko će da košta – opet imam svoju zemlju!” Tako su ljudi govorili u Engleskoj posle referenduma o brexitu prošlog juna. Ovaj zahtev se sve češće čuje širom Evrope. Donedavno su predlozi sa „spasavanje“ Evrope prihvatani sa simpatijama, uz skepsu u pogledu njihove ostvarivosti. Danas skepsu izaziva tvrdnja da je Evropa vredna spasavanja.\nEvropska ideja je potisnuta na marginu udruženim silama poricanja, pobune i pogrešnog uverenja. Poricanje establišmenta EU da ekonomska arhitektura unije prosto nije bila spremna za krizu 2008. proizvelo je deflatorne trendove koji delegitimizuju evropski projekat. Predvidiva reakcija na deflaciju bila je pobuna antievropskih partija širom kontinenta. Najviše od svega zabrinjava pogrešno uverenje establišmenta da se nacionalistička plima može zaustaviti „mekom federacijom“.\nTo više nije moguće. Posle krize evra, Evropljani se ježe na pomisao da Evropskoj uniji treba dati još veću moć nad životima ljudi i njihovim zajednicama. Politička unija unutar evrozone, sa malim federalnim budžetom i delimičnom socijalizacijom dobiti, gubitaka i duga, mogla je biti korisna 1999, kada je zajednička valuta rođena. Ali sada, pod teretom velikih bankarskih gubitaka i zaostalih dugova proizvedenih nedostacima u arhitekturi evra, meka federacija (kakvu predlaže mogući francuski predsednički kandidat Emmanuel Macron) donosi premalo i čini to prekasno. To bi bila unija permanentnih mera štednje za kakvu se već godinama zalaže nemački ministar finansija Wolfgang Schäuble. Današnja „nacionalistička internacionala“ ne bi mogla poželeti lepši poklon.\nUkratko, zagovornici progresivnih politika moraju postaviti sebi prosto pitanje: Zašto evropska ideja umire? Odgovori se svode na nezaposlenost i prinudne migracije unutar EU.\nRast nezaposlenosti je cena neadekvatnog nivoa investiranja širom Evrope, usled mera štednje i oligopolističkih sila koje su radna mesta u Evropi koncentrisala u onim ekonomijama koje i u nastaloj eri deflacije proizvode višak. Migracije su proizvod ekonomskih nužnosti na evropskoj periferiji. Većina građana Grčke, Bugarske i Španije koji odlaze u Britaniju ili Nemačku ne idu tamo zbog klime već zato što nemaju drugog izbora.\nElektrične ograde i povlačenje u zagrljaj nacionalne države neće poboljšati život građana Britanije i Nemačke. To može učiniti jedino stvaranje prihvatljivih uslova za život u svim evropskim zemljama. Upravo to nam je potrebno da bismo oživeli ideju o demokratskoj, otvorenoj Evropi. Nijedna evropska zemlja ne može održati prosperitet ako su drugi Evropljani u kandžama depresije. Zato je pre razmišljanja o federaciji Evropi potreban „nju dil“.\nPokret DiEM25 će predstaviti takav program za Evropu u februaru i pokrenuti ga narednog meseca (u martu), na godišnjicu Rimskih ugovora. Evropski nju dil će se zasnivati na jednostavnom načelu: svaki Evropljanin treba da uživa pravo na posao od koga može da se živi, pristojne uslove stanovanja, kvalitetno zdravstvo i obrazovanje i čistu životnu sredinu u sopstvenoj zemlji.\nZa razliku od Rooseveltovog izvornog Nju dila iz 30-ih godina 20. veka, evropski nju dil se mora sprovoditi bez korišćenja poluga funkcionalne federacije, uz oslanjanje na postojeće institucije EU. U protivnom, raspad Evrope će se ubrzati i uskoro nećemo imati šta da federalizujemo.\nEvropski nju dil treba da uključi 5 precizno utvrđenih ciljeva i definisane mehanizme za njihovo ostvarivanje u okvirima postojećih EU sporazuma, bez dodatne centralizacije vlasti u Briselu i daljeg gubljenja suvereniteta:\nZelene investicije velikih razmera koje će se finansirati kroz partnerstvo evropskih javnih investicionih banaka (Evropska investiciona banka, KfW i druge) i centralnih banaka (usmeravanjem sredstava iz monetarne relaksacije na obveznice investicionih projekata) tako da se do 5 odsto dohotka u Evropi kanališe u investicije u zelenu energiju i održive tehnologije.\nSistem garantovanog zaposlenja koji treba da obezbedi poslove u javnom i neprofitnom sektoru sa platom od koje se može živeti za svakog Evropljanina koji to želi, u zemlji u kojoj se nalazi. Pod uslovom da se tim sistemom ne zamene poslovi u državnoj službi, da zaposlenje ne bude doživotno dodeljena privilegija i da se ne ukinu postojeće beneficije, jer bi to stvorilo alternativu između bede i migracije.\nFond za borbu protiv siromaštva koji će zadovoljiti osnovne potrebe širom Evrope i poslužiti kao osnova buduće unije beneficija.\nUniverzalna osnovna dividenda kojom će se redistribuirati deo rastućih prinosa od kapitala.\nDirektna zaštita od iseljenja, u obliku pravila o pravu na zakup koje će vlasnicima suočenim sa prinudnom naplatom prodajom imovine omogućiti da ostanu u svom domu uz plaćanje zakupnine po fer ceni koju će utvrđivati saveti lokalne zajednice. Na duži rok, Evropa mora finansirati i osigurati pristojne uslove stanovanja za sve Evropljane obnavljanjem modela društvenih stanova koji je na većem delu kontinenta demontiran.\nSistem za zapošljavanje i program borbe protiv siromaštva treba izgraditi na modernoj verziji jedne stare prakse: stavljanjem javnog bankarstva u službu javnog dobra, što će se finansirati pragmatičnom ali radikalnom valutnom reformom unutar evrozone i EU. Isto treba učiniti i u evropskim zemljama koje nisu članice EU. Konkretno, za tu svrhu treba upotrebiti dobit centralnih banaka od emisije novca.\nTakođe, u svakoj zemlji treba uspostaviti elektronski javni sistem kliringa depozita i plaćanja (izvan bankarskog sistema). Poreski računi bi se koristili za prihvatanje depozita i prijem uplata, uz omogućavanje transfera korišćenjem usluga onlajn bankarstva, mobilnih aplikacija i javno regulisanih debitnih kartica. Raspoloživi bilansi bi se mogli pozajmljivati fondovima za podršku programima zapošljavanja i suzbijanja siromaštva, uz osiguranje kroz evropski sistem osiguranja depozita i pokrivanje deficita obveznicama centralnih banaka koje bi po niskim kamatnim stopama servisirale nacionalne vlade.\nJedino takav evropski nju dil može zaustaviti dalju dezintegraciju EU. Svaka evropska zemlja se mora stabilizovati i ostvariti prosperitet. Evropa ne može preživeti ni kao zemlja Dembelija ni kao unija stegnutih kaiševa u kojoj se neke zemlje, iza palminog lista federalizma, osuđuju na večnu depresiju, a dužnicima se uskraćuju demokratska prava. Da bismo „opet imali svoju zemlju“, treba se vratiti humanosti i zdravom razumu u celoj Evropi.\n(Copyright: Project Syndicate 2017 A new deal to save Europe, Social Europe, 25.01.2017.. Preveo Đorđe Tomić, izvor: Peščanik.net)\nTagged: fond za borbu protiv siromaštva javni sistem kliringa Nju dil za Evropu Pokret DiEM25 sistem garantiranog zaposlenja univerzalna osnovna dividenda Yanis Varoufakis zaštita od iseljavnja zelene investicije


Američka koalicija u Siriji stvara „pogranične snage bezbednosti“ - Sputnjik Srbija\n16:52 14.01.2018 Preuzmite kraći link\nKoalicija na čelu sa SAD za borbu protiv DAEŠ-a počela je da u Siriji formira takozvane „pogranične snage bezbednosti“ na teritoriji koju kontroliše, izjavio je portparol koalicije za „Defens post“.\n„Koalicija radi zajedno sa Sirijskim demokratskim snagama (SDS) na stvaranju i obučavanju novih sirijskih pograničnih snaga bezbednosti. Trenutno se u prvoj klasi obučava oko 230 ljudi, a krajnji cilj je stvaranje snaga od oko 30 hiljada ljudi“, rekao je portparol koalicije Tomas Vil.\nPrema njegovim rečima nove snage će se nalaziti duž doline reke Eufrat — duž zapadne ivice teritorije u Siriji koju trenutno kontrolišu SDS, kao i duž granice sa Irakom i Turskom.\nSirijske demokratske snage formirane su uz aktivnu podršku Sjedinjenih Američkih Država 2015. godine, kako je zvanično navedeno, za borbu protiv DAEŠ-a. Formacije koje se sastoje uglavnom od sirijskih Kurda, kao i nekih arapskih plemena, dobijale su oružje od američke koalicije i uspele su da odbiju čitav niz područja od terorista DAEŠ-a na severu i istoku zemlje sa leve strane reke Eufrat. Osim toga, američka vojska i formacije sirijske opozicije pod njenom kontrolom preuzele su kontrolu nad područjem na jugu zemlje sa gradom Tanf.\nsnage bezbednosti, Sirijske demokratske snage, Sirija, SAD


Vesti online / Sport / Šoutajm / "Pevci" inspirisani "grobarima" ismevali Junajted\nMajica navijača Totenhema\n'Grobari' su tokom nedelje iskoristili naziv čuvene britanske serije "Only fools and Horses" da uvrede navijače 'Pevaca', promenom u "Only Jews and Pussies", ali i uvukli svoj klub u problem.\nOvoga puta, navijači tima sa Vajt Hart Lejna su iskoristili legendarni citat Dereka Trotera – "Sledeće godine u ovo vreme bićemo milioneri", samo što je umesto milioneri na majcama pisalo šampioni.\nNaravno, Del Boj je predstavljen kao menadžer 'Đavola' Luj van Gal, ulogu Rondija Trotera dobio je 75 miliona plaćeni Anhel di Marija, dok je stric Albert kapiten Vejn Runi.\nMajice sa pomenutom slikom pojavile su se pre meča Totenhema i Notingem Foresta u Liga Kupu.\nFUDBAL FA kup: Sančez odveo "đavole" u finale (VIDEO)\nČetvrtak 25.09.2014. 02:55\nјош ће и паре да зараде на гробарској идеји...


Majkić: NATO tretira BiH kao da je postala njena članica\nFoto: Arhivska fotografija | Majkić: NATO tretira BiH kao da je postala njena članica\nSrna 16.07.2018 10:51\nBANJALUKA - Član Zajedničke komisije za odbranu i bezbjednost parlamenta BiH Dušanka Majkić izjavila je da deklaracija koju su lideri NATO-a usvojili poslije briselskog samita ide u pravcu da Alijansa sada tretira BiH kao da je već postala članica NATO-a.\nMajkićeva je naglasila da se u ovom dokumentu, kao i u nekim ranijim, uporno potencira da je BiH pred vratima NATO-a, što nije tačno.\n"Nažalost, srpski predstavnici u Predsjedništvu BiH i Savjetu ministara, a koji dolaze iz Republike Srpske, ne prate stavove institucija Republike Srpske po pitanju NATO-a", rekla je Majkićeva za "Večernje novosti".\nOna je podsjetila da je u Narodnoj skupštini još prošle godine usvojena Rezolucija o vojnoj neutralnosti, te da je Srpska protiv članstva u NATO savezu i da se o tom pitanju prati stav Srbije.\nMajkićeva je naglasila da je Predsjedništvo BiH, zahvaljujući sadašnjoj srpskoj komponenti, nakon 15 godina usvojilo Strategiju spoljne politike BiH, u kojoj se navodi da su prioriteti BiH kretanje prema Evropskoj uniji i NATO-u.\n"Jedna politika iz Republike Srpske govori na nivou BiH da treba ići prema NATO-u, a stav institucija Srpske je sasvim suprotan. BiH ne može postati članica NATO-a bez srpskih `ruku` u zajedničkim institucijama BiH. Sve ostalo su pokušaji pritisaka na Srpsku i u tom smjeru ide i pomenuta deklaracija", poručila je Majkićeva.\nDekan banjalučkog Fakulteta za bezbjednost Predrag Ćeranić naveo je da NATO već svojata BiH kao članicu uprkos Rezoluciji Narodne skupštine Republike Srpske.\n"NATO potpuno ignoriše stavove Srpske. Skupština je visoko političko tijelo i njen stav ne smije da bude ignorisan ni od koga, ali NATO se ponaša na način da želi da ugrabi BiH kao plijen i uopšte ih ne dotiču odluke najviših organa Republike Srpske", smatra Ćeranić.\nDušanka Majkić NATO BiH


Prevremeni porođaj - lečenje\nKako svaki prevremeni porođaj prolazi kroz određene faze - preteći prevremeni porođaj, koji traje kraće ili duže i prevremeni porođaj u toku, kada dolazi do samog porođaja sa rađanjem nedonoščeta, tako je i lečenje kompleksno i sveobuhvatno, vodeći računa o svakom mogućem uzročniku ili faktoru rizika.\nPreterminsko prevremeno prskanje plodovih ovojaka\nPreterm Premature Rupture of Membranes - PPROM je termin koji ukazuje na prskanje plodovih ovojaka pre 37 nedelje gestacije i pre početka regularnih materičnih kontrakcija koje vode u porođaj. Prevremeni porođaj najčešće nastaje kao posledica PPROM–a. Latentni period je vreme koje protekne od prskanja plodovih ovojaka do početka porođajnih kontrakcija. Ovaj period varira od nekoliko sati do nekoliko dana, nedelja ili čak meseci. Zato se kaže da postoji obrnuta korelacija između dužine latentnog perioda i gestacijske starosti. Veliki je broj faktora koji utiču na nastanak PPROM–a, a navešćemo samo najčešće: infekcija, cervikalna dilatacija, inkompetentni grlić, multipla gestacija, hidramnion, anomalije smeštaja i rotacije , abrupcija placente, placenta praevia, trauma, anomalije fetusa, anemia, PIH, diabetes mellitus, epidemiološki rizici – raniji prevremeni porođaj, raniji PPROM, pušenje. Iako važe za faktore rizika nije dokazan povišen rizik nastanka PPROM–a zbog seksualnih odnosa, bolesti vezivnog tkiva, broja ginekoloških pregleda, broja abortusa, ranijih operacija na genitalnom traktu.\nPušenje i drugi faktori rizika za prevremeni porođaj\nSa napretkom u saznanjima o uzrocima prevremenih porođaja i smanjenjem rizika od njih i razvojem dijagnostičkih i terapijskih metoda, pažnja se usmerava i na epidemiološke faktore.\nPušenje u trudnoći povećava učestalost prevremenih porođaja, utiče na smanjenje telesne mase ploda na rođenju i obično je povezano sa stresnim načinom života, što uz ostale socio – ekonomske faktore dodatno rizikuje trudnoću. Nepravilna ishrana, težak rad, loši uslovi života uz takav i higijensko – dijetetski režim, nametnut brz tempo života, razvedenost, vanbračnost, smrt bližnjeg su neki od socio – ekonomskih faktora koji takođe utiču na povišen rizik od prevremenog porođaja. Uz ove faktore idu i konzumacija alkohola i lekova.\nPrevremeni porođaj - definicija


Nestvarna odbrana Šefika koja je ostala u senci divljanja navijača\nHome » Featured » Nestvarna odbrana Šefika koja je ostala u senci divljanja navijača\nVeliku utakmicu između Srbije i Crne Gore i Hrvatske kojom je završeno 26. prvenstvo Evrope u vaterpolu 2003. godine u Kranju, umesto po spektakularnim potezima, golovima i velikoj borbi tada uz Mađarsku definitivno dva najbolja tima na starom kontinentu, publika najviše pamti po skandaloznom divljanju navijača. Sramotno ponašanje hrvatskih navijača bacilo je u senku sjajnu utakmicu, u kojoj su vaterpolisti Srbije i Crne Gore posle produžetaka slavili sa 9:8 i tako odbranili evropsko zlato koje su osvojili dve godine ranije u Budimpešti. Trenutak, koji je možda i odlučio kasnijeg pobednika susreta, dogodio se u poslednjem napadu “Kockastih” u regularnom delu meča, kada je Denis Šefik na maestralan način “skinuo” zicer hrvatskih vaterpolista.\nHrvatska je vodila skoro svim tokom te finalne utakmice u Kranju, već u prvoj četvrtini stvorili su dva gola prednosti 3:1, a u trećem peroidu igre posle serije od 4:1, Hrvati su poveli i sa 7:4. Ipak, SCG reprezentacija se sredinom poslednjeg perioda vraća u igru i posle gola Ćirića stiže do izjednačenja. U poslednji minut regularnog dela se ušlo sa 8:8, a Hrvati su bili u svom poslednjem ataku, kada je posle jednog prekršaja Vladimir Vujasinović isključen.\nIgrali su “Kockasti” strpljivo sa igračem više, lopta je išla brzo od ruke do ruke, sve dok se “na stativi” nije ukazala “rupa” u odbrani Srbije i Crne Gore. Samir Barać je odlično video da je Igor Hinić “sam” na dva metra od gola koji je branio Šefik, odlično je uposlio svog centra, koji se na 15 sekundi pre isteka vremena našao na dva metara oči u oči sa Šefikom. Kada su svi već videli loptu u Denisovoj mreži i kada se činilo da će Igor Hinić postići pogodak koji će doneti titulu hrvatskoj reprezentaciji, “hobotnica” na golu reprezentacije Srbije i Crne Gore Denis Šefik, nestvarnom intervencijom je zaustavio udarac Hinića i tako umesto Hrvata sebe postavio na mesto junaka susreta.\nNošeni sjajnom intervencijom Šefika, reprezentativci Srbije i Crne Gore su zaigrali odlično u produžecima i uspeli da pobede sa 9:8, u meču koji će se sigurno još dugo prepričavati. Kako je izgledala fenomenalna intervencija Denisa Šefika, koja je neopravdano pala u drugi plan zbog ružnih dešavanja van terena, možete se podsetiti na snimku koji je pred vama.


„Ovo nije globalno zagrevanje“ - 30.06.2021, Sputnik Srbija\nMeoteorolog Nedeljko Todorović najavljuje da nam stiže osveženje i da će leto koje se tek sada zahuktava biti toplo i da u to nema sumnje. 30.06.2021, Sputnik Srbija\nOn je gostujući u Jutarnjem programu TV Prve rekao da ovako visoke temperature u junu jesu ekstrem za taj mesec jer se to obično dešavalo u julu i avgustu.Prema njegovim rečima, nezgodno je bilo to što je u prvoj polovini juna bilo hladnije za to doba godine pa nam svima zato ove temperature predstavljaju šok.Upitan da li se može reći da je reč o globalnom zagrevanju, on smatra da nije.A na pitanje kada nam konačno stiže osveženje on kaže da ono počinje večeras, jer nam se približava hladniji, odnosno svežiji vazduh.„Od sutra dašak svežine. Prvih sedam dana jula biće manje toplo, oko 30 na severu i oko 32 na jugu. I to je malo iznad proseka za naše područje“, kazao je Todorović.Leto pred nama biće toplo, kako kaže, i u to nema sumnje a toplotni talasi kakve smo imali krajem juna i kakav nas i danas očekuje, imaćemo prema njegovim procenama jednom u julu i jednom u avgustu.Nepogode kakve su bile u Češkoj i juče u Nemačkoj moguće su i Srbiji.„U Evropi tih evropskih tornada ima preko 100 godišnje, a iako smo mi skrajnuti pojave se i kod nas“, dodao je meteorolog, a preneo B92.\nvrućine, zagrevanje, društvo\n07:51 30.06.2021 (Osveženo: 03:14 26.08.2021)\nMeoteorolog Nedeljko Todorović najavljuje da nam stiže osveženje i da će leto koje se tek sada zahuktava biti toplo i da u to nema sumnje.\nOn je gostujući u Jutarnjem programu TV Prve rekao da ovako visoke temperature u junu jesu ekstrem za taj mesec jer se to obično dešavalo u julu i avgustu.\nPrema njegovim rečima, nezgodno je bilo to što je u prvoj polovini juna bilo hladnije za to doba godine pa nam svima zato ove temperature predstavljaju šok.\n„Ali ako gledamo ritam u nazad decenijama, ovo nije nije neuobičajeno. I pre 100 godina je bilo ovakvih situacija“, istakao je Todorović.\nUpitan da li se može reći da je reč o globalnom zagrevanju, on smatra da nije.\n„Na na planeti postoji ravnoteža, regioni sa hladnim i oni sa toplim strujanjima vazduha. Pre neki dan bilo je izuzetno toplo u istočnoj Evropi, dok je istovremeno na zapadu bilo hladnije i kišovito. Posle će se to izmeniti, u istočnu Evropu stići će taj hladniji talas, a na zapad topliji. To je ta ravnoteža“, objasnio je Todorović.\nA na pitanje kada nam konačno stiže osveženje on kaže da ono počinje večeras, jer nam se približava hladniji, odnosno svežiji vazduh.\n„Od sutra dašak svežine. Prvih sedam dana jula biće manje toplo, oko 30 na severu i oko 32 na jugu. I to je malo iznad proseka za naše područje“, kazao je Todorović.\nLeto pred nama biće toplo, kako kaže, i u to nema sumnje a toplotni talasi kakve smo imali krajem juna i kakav nas i danas očekuje, imaćemo prema njegovim procenama jednom u julu i jednom u avgustu.\nNepogode kakve su bile u Češkoj i juče u Nemačkoj moguće su i Srbiji.\n„U Evropi tih evropskih tornada ima preko 100 godišnje, a iako smo mi skrajnuti pojave se i kod nas“, dodao je meteorolog, a preneo B92.


Novi budžet BiH: 40 posto ide na otplatu vanjskog duga | Balkan Vijesti | Al Jazeera\nNovi budžet BiH: 40 posto ide na otplatu vanjskog duga\nUsvojen je budžet Bosne i Hercegovine za 2016. godinu. Njime će se finansirati državne institucije, a 40 posto je predviđeno za otplatu vanjskog duga.\nDugo već Bosna i Hercegovina nije dobila budžet za narednu godinu u tekućoj.\n„To nam omogućava da uđemo u normalno finansiranje. Donosi jedan relaks, jer od prvog januara se možemo baviti svim ostalim stvarima i ne biti u grču koji donosi izrada proračuna”, kaže Vjekoslav Bevanda, ministar finansija BiH.\nBudžet za iduću godinu nešto je manji od 900 miliona eura.\n„Istini za volju, treba reći da je proračun institucija BiH jednostavniji nego entitetski proračuni. Jer mi imamo naše plaće, materijalne troškove i ove obaveze koje imamo prema međunarodnim institucijama”, kaže Bariša Čolak, ministar pravde BiH.\nS obzirom na nadležnosti, budžet BiH nema socijalnu ili razvojnu ekonomsku komponentu, no opozicija tvrdi da je mogao biti manje rastrošan, jer prema njima u svim ministarstvima su predviđena povećanja plata i izdvajanje za putne troškove. Kažu da Bosna i Hercegovina s ovim budžetom nije spremna za moguće izazove.\n„Mogu biti poplave, požari, teroristički akti, globalna nestabilnost… I ja tvrdim da ovaj budžet nije pripremio Bosnu i Hercegovnu na takve izazove. Mislim da institucije BiH bujaju, a građani nemaju efekta od institucija. Biće zaposleno preko 300 ljudi. To su dva nova ministrstva!”, kaže Nikola Špirić, zastupnik u Predstavničkom domu Parlamentarne skupštine BiH.\nPrema budžetu – 365 novih osoba bit će zaposleno u institucijama BiH. Najviše u Ministarstvu pravde – 200 uposlenika i to zbog planiranog stavljanja u funkciju državnog Zavoda za izvršenje sankcija, stotinu novih zaposlenih u Graničnoj policiji BiH te 37 u Državnoj agenciji za istrage i zaštitu, izvijestio je reporter Al Jazeere Sanel Kajan.\nJedan od razloga zapošljavanja novih ljudi u ostalim institucijama je ispunjavanje obaveza na putu BiH ka Evropskoj uniji.\nUsvojen budžet Federacije BiH za 2016.\nFederalni premijer Fadil Novalić poručio da se samo šest posto budžeta može koristiti kao razvojni faktor.\nPenzije u RS-u od janauara se isplaćuju iz budžeta\nU bh. entitetu Republika Srpska isplaćuju se penzije za više od 250.000 penzionera.Mnogima su kasnile i po 20 dana, jer entitetski Fond za penzijsko i invalidsko osiguranje nema dovoljno novca.Vlada tvrdi da je pronašla rješenje. Od januara penzije će se isplaćivati iz budžeta.


Nikolić najoštrije kritikuje EULEKS na Kosovu\nPredsednik Srbije Tomislav Nikolić najoštrije je osudio nesposobnost misije EULEKS na Kosovu i Metohiji da odgovori na njegov zahtev da u manastiru Gračanica prisustvuje Božićnoj liturgiji.\nTomislav Nikolić (Foto novosti.rs)\nU saopštenju Pres službe predsednika Srbije navodi se da je Nikolić 28. decembra 2012. podneo zahtev misiji EULEKS u Prištini da 7. januara 2013. u Gračanici prisustvuje Božićnoj liturgiji.\n"S obzirom da još nije stigao odgovor na zahtev, sasvim je očigledno da EULEKS nije statusno neutralna misija i nije u stanju da osigura bezbednost bilo koga, pa ni predsednika Srbije na Kosovu i Metohiji, čime se obesmišljava postojanje te institucije na teritoriji Pokrajine", piše u saopštenju.\nPredsednik Srbije Tomislav Nikolić, kako se navodi, očekuje da se u nastavku pregovora Beograda i Prištine obezbedi primena međunarodnih propisa i Rezolucije 1244 UN, a pre svega da se omogući bezbednost svih građana koji borave na teritoriji Kosova i Metohije, bez obzira na nacionalnu pripadnost.\n"Ograničenja slobode kretanja predstavljaju grubu povredu osnovnih ljudskih prava definisanih u Povelji UN i neprihvatljiva su sa aspekta civilizacijskih vrednosti za koje se i Evropska unija zalaže", piše u saopštenju Pres službe predsednika Srbije.\n25.02.2021 Gračanica: Protest učenika zbog odluke o pritvaranju mladića (473)


Ustanove kupovale bez javnog oglašavanja – Ekonomija – Radio Sanja\nUstanove kupovale bez javnog oglašavanja – Ekonomija\nNabavka medicinske opreme netransparentna i sa velikim razlikama u ceni\nM. N. S.danas 15:27\nKupovina medicinske opreme tokom pandemije bila je manje transparentna, uglavnom bez javnog poziva, pregovaračkom metodom i najčešće samo sa jednim učesnikom, dok su cene pribavljenih dobara značajno varirale među nabavkama različitih ustanova, zaključak je istraživanja iz projekta “Javne tajne o javnom zdravlju”, koje su sprovele organizacije Partneri Srbija i Pravni skener.\nIstraživanje se odnosilo na nabavku medicinskog kiseonika, pulsnih oksimetara i rendgen filmova za potrebe dijagnostike i lečenja pacijenata koji su se zarazili koronavirusom. Navodi se da je potreba medicinskih ustanova za tom vrstom opreme bila značajno uvećana što opravdava dodatnu nabavku.\nMeđutim, ocena istraživača je da su neke zdravstvene ustanove iskoristile vanredne okolnosti kako bi zaobišle odredbe Zakona o javnim nabavkama, jer dok je “preskakanje” javnog poziva bilo razumljivo u 2020. godini, nema opravdanja da se istom metodom to nastavi i naredne godine.\n– Kod nabavke medicinskog kiseonika, uočeno je da su naručioci tokom godine sprovodili više postupaka za isti predmet javne nabavke i pored toga što je u planu predviđena jedna nabavka za definisanu procenjenu vrednost – navodi se u rezimeu istraživanja i naglašava da u postupcima javnih nabavki medicinskih gasova nije zadovoljen kriterijum konkurencije jer je ponudu dostavljao uvek samo jedan ponuđač sa kojim je i sklapan ugovor.\nKada je reč o pulsnim oksimetrima, najveći uočen problem je formiranje cena, jer su razlike između procenjene vrednosti i ugovorene cene veće i do 50 odsto, a različite ustanove su po komadu uređaj plaćale od 1.700 do 130.000 dinara.\n– Navedeni podaci zabrinjavaju jer direktno ukazuju da se najveći deo novca namenjenog za nabavku medicinske opreme troši kroz postupke koji nisu dovoljno transparentni zbog čega je teže preispitati opravdanost i zakonitost sprovedenih nabavki – navodi se u saopštenju Partnera Srbije.


Bojana Stojanovic | 15.07.2019\nPredsednik Francuske Emmanuel Macron rekao je večeras okupljenim građanima kod Spomenika zahvalnosti Francuskoj u Beogradu da Francuska nikad neće zaboraviti žrtvu koju je u Prvom svetskom ratu podneo srpski narod, dodavši da Francuska voli Srbiju, onako kako je Srbija volela nju, javlja Anadolu Agency (AA).\nOn je prethodno položio vence na Spomenik braniocima Beograda 1914-1918. godine, kao i cveće na grob Milunke Savić u Aleji velikana.\nKod Spomenika zahvalnosti Francuskoj na Kalemegdanu, predsednik Francuske se obratio okupljenim građanima, u prisustvu domaćina, predsednika Srbije Aleksandra Vučića.\n"Vi pokazujete da poruka ispisana na ovom spomeniku 'Volimo Francusku kao što je ona volela nas' i dalje živi. I 100 godina kasnije. Sada je na mene red da vam u ime svoje zemlje kažem da Francuska vas voli, kao što ste vi voleli nju", rekao je.\nOn je na srpskom jeziku pozdravio prisutne i zahvalio Beograđanima što su došli u velikom broju i na dočeku koji mu je priređen.\n"Taj 20. vek je doneo ratove koji su ponovo zahvatili Balkan u nedavnoj prošlosti. Razumem patnju koja je još prisutna i znam sve što su ta iskušenja donela, donela su i nerazumevanje između naše dve zemlje. Svim nevinim žrtvama tih tragičnih trenutaka, danas iskazujem poštovanje koje Francuska oseća prema njima", rekao je.\nKako je naveo, on i predsednik Srbije Aleksandar Vučić imaju odgovornost da istorija ne zastane i da zna da u ovom regionu Evrope najgore još može da se desi jer pojedini pokušavaju da raspale nacionalizam i fundamentalizam, ali i da zna da oni imaju jednu dužnost - "a to je dužnost da volimo drugog kao što volimo sebe, da nađemo kompromis, da volimo Srbiju tako što ćemo voleti i druge".\n"Srbija je danas u našim srcima i zauvek. Živela Srbija, živela Francuska, živelo prijateljstvo između naše dve zemlje", rekao je Macron na srpskom jeziku.\nNjegovim obraćanjem, završen je prvi dan njegove dvodnevne posete Srbiji, a drugog dana posete, predviđen je razgovor Macrona i Vučića sa studentima iz Regionalne kancelarije za saradnju mladih (RYCO).\nPoslednji put je Jacques Chirac, kao predsednik Francuske, posetio Srbiju 2001. godine.\nZbog posete predsednika Francuske, u Beogradu će saobraćaj u pojedinim delovima biti zaustavljan, a delovi trase kojom će se kretati ukrašeni su francuskim i srpskim zastavama.\nMacron je trebalo da poseti Srbiju početkom decembra prošle godine, ali je tada poseta odložena zbog protesta "žutih prsluka".\npredsednik Francuske Emmanuel Macron Spomenik zahvalnosti Francuskoj u Beogradu Srbija


Saradnja - Centar za ispitivanje namirnica\nCentar ima uspešnu dugogodišnju saradnju sa veterinarskom, sanitarnom, poljoprivrednom a u poslednje vreme i fitosanitarnom inspekcijom pri kontroli bezbednosti sirovina za proizvodnju hrane, hrane, hrane za životinje i zdravstvene ispravnosti predmeta opšte upotrebe koju ovi organi sprovode u okviru nadzora prilikom njihovog uvoza, proizvodnje i prodaje. Ova saradnja svakako je uslovljena referentnošću koju Centar poseduje, kao i dobro obučenom, operativnom i tehnički opremljenom terenskom službom i pouzdanošću labortorijskih ispitivanja.\nU cilju razmene iskustava i praćenja novih saznanja Centar tesno sarađuje s mnogim visokoobrazovnim i naučnim institucijama, među kojima su, svakako, Veterinarski, Prirodno-matematički (Hemijski), Poljoprivredni, Medicinski i Farmaceutski fakultet. Treba napomenuti i saradnju s mnogim institutima i laboratorijama kako u zemlji, tako i u inostranstvu.\nTakođe, stručnjaci Centra redovno učestvuju na stručnim kongresima u zemlji i van nje, ali i na uskostručnim edukativnim seminarima neophodnim za dalji stručan i savremen rad.\nShodno utvrđenom planu stručnog usavršavanja, Centar obavezno stručno unapređuje svoj kadar kroz školovanje na poslediplomskim studijama. O tome svedoče brojni stručnjaci koji su doktorirali, magistrirali ili specijalizirali, a sve u cilju dobijanja što kvalitetnijeg kadra, koji mora da na maksimalno stručan način odgovori postavljenim zadacima.\nCentar vrši edukuju stručnjaka koji se bave kontrolom bezbednosti sirovina za proizvodnju hrane i hrane u toku njihove proizvodnje, distribucije i prometa ili rade u kompanijama u kojima rade ili u laboratorijama koje kontrolišu njihovu proizvodnju (interne laboratorije). U tu svrhu Centar je sačinio više stručnih edukativih programa u kojima se na krajnje praktičan način primenjuju teoretska znanja.\nCentar za ispitivanje namirnica ima blisku saradnju s proizvođačima, distributerima i prodajnim objektima sirovina za proizvodnju hrane, hrane, hrene za životinje i predmeta opšte upotrebe, koja se ogleda u utvrđivanju higijenskih uslova poslovanja, kontrole tehničko-tehnoloških procesa proizvodnje kao i kontrole njihove bezbednosti. Ovom saradnjom obuhvaćen je veliki broj kako malih, tako i velikih ili manje ili više poznatih proizvođača, distributera, prodajnih objekata, hotela i ugostiteljskih objekata. Sa pojedinima Centar ima uspostavljenu sarađuje četrdeset pa i više godina koja se obavlja na obostrano zadovoljstvo.\nUspostavljena je stalna saradnja s medijima (novine, radio, televizija), preko kojih se javnost upoznaje sa bezbednošću hrane, uz edukaciju o njenom pravilnom pripremanju i čuvanju, kao i sprovođenjem higijenskih mera u cilju zaštite zdravlja sugrađana.


U okviru ove aktivnosti održana je jednodnevna konsultativna radionica članova projektnog tima sa predstavnicima lokalne samuprave, Centra za socijalni rad, predstavnika Crvenog krsta, prestavnika lokalnih OCD na kojoj je prezentovan projekat, okvirni plan pojedinih aktivnosti i zadaci za pojedine učesnike. Na samoj radionici data je puna podrška realizaciji ovog projekta od svih učesnika.\nDefinisanje upitnika, instruktaža terenskih timova, sprovođenje istraživanja i izrada analize o energetskom siromaštvu\nU okviru ove aktivnosti sprovedena sprovedena je instruktivna radionica za volontere Crvenog krsta.Koordinator projekta Jovan Nešović upoznao je prisutne sa upitnikom i preporukama za istraživanje na terenu.\nTokom decembra , obavljeno istraživanje na uzorku od 35 domaćinstva koje je selektovao Centar za socijalni rad.\nRezultate istraživanja obradila je angažovana agencija dobijeni rezultati istraživanja pomoćiće u sagledavanju problematike energetskog siromaštva socijalno ugroženih domaćinstava na lokalnom nivou.\nPILOT AKCIJA PODELE PAKETA ZA UNAPREĐENJE EE\nNa osnovu rezultata predhodnog terenskog istraživanja osmišljena je pilot akcija podele paketa za unapređenje energetske efikasnosti u socijalno ugroženim domaćinstvima.\nPaketi su obuhvatili LED sijalice, trake za smanjenje gubitaka na stolariji i „štedišu“ namenjenog većem toplotnom iskorišćenju uređaja na čvrsto gorivo.Ovu aktivnosti sprovela je partnerska organizacija OO Crvenog krsta čiji su volonteri na terenu obišli i podelili 35 paketa za unapređenje energetske efikasnosti.\nON-LINE KONFERENCIJA „: Izrada analitičke podrške- Strateški okvir za klimatsko planiranje i energetsko siromaštvo”\nZbog problema sa Korona virusom i uvedenih mera na nivou države, umesto klasičnog okruglog stola održana je video konferencija preko Zoom platforme.Kako bi se iskoristila sinergija imajući u vidu povezanost tema klimatskog planiranja i energetske efikasnosti skup je organizovan sa Udruženjem „CEKOR“ iz Subotice.\nOkrugli sto je bio posvećen prezentaciji sprovedenih aktivnosti na projektu, stečenim iskustvima, razmeni mišljenja kako dalje rešavati problematiku energetskog siromaštva na teritoriji opštine Paraćin.U radu skupa učestvovalo je 15 učesnika iz civilnog i javnog sektora.


Srpski državljanin Sadik R. (57), koji je u Švajcarskoj bio duže vrijeme zaposlen kao moler, izboden je nedaleko od stana u kom je živio u gradu Kilvangenu, a ubrzo nakon napada nepoznatih osoba preminuo je od posljedica ubadanja.\nParkirao je svoj službeni automobil iza zgrade a onda ga je jedan ili više nepoznatih napadača napalo i nožem mu nanijelo smrtonosne ubode i ogrebotine.\nPolicija je Sadika pronašla u svom stanu, a odmah je stigla i hitna pomoć, koja ga je odvela u bolnicu. Međutim, za Sadika je već bilo kasno i on je preminuo usljed stravičnih povreda.\n"Saznao sam od Sadikovog rođaka da je ubijen. Poznajem ga više od 20 godina i šokiran sam. Bio je dobra i veoma ljubazna osoba, veliki radnik", ispričao je komšija Alfred G. novinarima Blika.\nIstraga u ovom slučaju je i dalje u toku, a tamošnja policija, prema pisanju Blika, pretražila je cijelo područje oko Sadikovog stana. U dosadašnjem radu policije nije otkriveno ko stoji iza ovog napada, niti koji bi motiv mogao biti.\nubijen moler Švajcarska\nUbijeno 15 boraca Libijske nacionalne armije\nKandidat za premijera Sjeverne Makedonije pozitivan na koronu\nKorona pokosila i Eru Ojdanića: Poznato u kakvom se stanju nalazi pjevač\n1232 glasova 45%


Skuplja struja tek kad prođe zima | MEDIJA CENTAR BOR - Borski Info - centar - Gradjanska čitaonica Evropa\nSkuplja struja tek kad prođe zima\n4. februara 2013. tehnicki urednik\tOstavite komentar\nUprkos ranijim najavama da će struja od februara poskupeti 10 do 12 odsto, potrošačima će uvećani računi stići, kako saznaje “Blic”, tek na kraju grejne sezone.\nRazlog odlaganja datuma poskupljenja je, kako nam je potvrđeno, u dužini procedure koju predviđa Zakon. Naime, Upravni odbor “Elektroprivrede” bi sutra trebalo da donese odluku o formiranju preduzeća kome bi Vlada poverila poslove javnog snabdevača, što je prvi od nekoliko koraka koji prethode poskupljenju struje.\n– Na formiranje tog privrednog društva najpre mora Vlada kao osnivač EPS-a da da saglasnost, a potom da ga odredi za javnog snabdevača, kako bi ono od Agencije za energetiku zatražilo licencu za obavljanje ove delatnosti. Tek po dobijanju licence podnosi se zahtev Agenciji za korekcijom cene, koja o tome donosi konačnu odluku – objašnjavaju u EPS-u.\nDa bi struja mogla da poskupi od 1. marta, čitav posao koji predviđa zakon, morao bi biti završena u narednih desetak dana. Elektroprivreda je, naime, dužna i da potrošače o povećanju cena obavesti dve nedelje pre nego što nove cene stupe na snagu. Upućeni, međutim, procenjuju da ceo ovaj proces može da potraje oko mesec dana, što znači da je realnije očekivati da struja poskupi tek u aprilu.\nU prilog ovoj tezi govori i podatak da još nije završen ni novi tarifni sistem. I uredba o energetski zaštićenom kupcu nalazi na doradi, a prema najavama iz Ministarstva energetike, biće usvojena za 10 do 15 dana.\nPrethodni članakNALED: Najznačajnijih 150 investicija donele 16 milijardi evraSledeći članakPoraz borskih košarkaša u Pirotu


Nova čistilica za čistiji Gornji Milanovac | MediaPortal.rs\nNova čistilica za čistiji Gornji Milanovac\nJKP Gornji Milanovac nabavilo je novu čistilicu jednim delom finansiranu iz sredstava opštinskog budžeta, a ukupna vrednost je oko 19 miliona dinara.\nGornjomilanovačko Komunalno preduzeće posetio je danas predsednik opštine Gornji Milanovac Dejan Kovačević, koji je ovom prilikom istakao da je cilj lokalne samouprave da se rad JKP i JP za izgradnju opštine podigne na još viši nivo čemu će dobra tehnička opremljenost značajno doprineti.\n-Opština Gornji Milanovac u poslednjih nekoliko godina vrlo vodi računa o stanju opremljenosti, kako JKP tako i JP za izgradnju. Osim toga što je naš grad jedan od najčistijih u Srbiji a to potvrđuju svi koji dolaze u Milanovac, planiramo da proširimo obuhvat mašinskog čišćenja, ne samo grada, već i seoskih područja poput varošice Rudnik, Pranjana i znamenitog mesta Takovo. Imajući u vidu da sada raspolažemo sa dve čistilice, stvorila se mogućnost i proširenja obuhvata mašinskog čićenja gradskog područja –predsednik Opštine.\nPrema rečima Ivana Lazića, direktora JKP, nova čistilica će značajno unaprediti rad ekipa na terenu i doprineti još boljoj higijeni grada.\n-Nabavka čistilice je od velikog značaja za nas i veoma sam srećan što je jedno ovakvo vozilo došlo u JKP. Veoma će olaškati rad zaposlenih ali i samu organizaciju posla. Posebno sam zadovoljan zbog najave da ćemo proširiti obuhvat mašinskog čišćenja jer je cilj ovog preduzeća da područje opštine bude što lepše i čistije. Čistilica je najnovije generacije, kapaciteta 3 kubika, poseduje tri četke a u okviru nje postoji i pumpa za pranje koja će omogućiti lakši pristup kontejner mestima radi boljeg održavanja higijene – naglasio je Lazić.\nLokalna samouprava teži jačanju JKP i JP za izgradnju , jer je stava da ne treba raspisivati javne nabavke za određene poslove, niti izdvajati novac ukoliko su lokalna preduzeća osposobljena za njihovu realizaciju. Kovačević je podsetio da je JKP u 2020. godini osim svojih redovnih aktivnosti, naredbom Štaba za vanredne situacije maksimalno bilo angažovano na dezinfekciji grada i dalo značajan doprinos u borbi protiv Korona virusa. On je istakao i da je JP za izgradnju u velikoj meri učestvovalo u saniranju šteta izazvanih poplavama u junu prošle godine.


Suzana Vasiljević: Podnosim ostavku u Nadzornom odboru Politike AD – NovostiDana.rs\nSavetnica za medije predsednika Srbije Suzana Vasiljević uputila je danas pismo članovima NUNS-a i NDNV-a i ostalih medijiskih udruženja u kojem je navela da podnosi ostavku na mesto člana Nadzornog odobra Politike AD, jer ne želi da svojim članstvom daje podršku takvoj uredjivačkoj politici, a predstavnicima tih udruženja razlog za neosnovne napade na predsednika države.\n„Danas podnosim ostavku na mesto člana Nadzornog odbora Politike AD, jer ne želim da svojim članstvom dajem podršku ovakvoj uredjivačkoj politici, na koju, nažalost, ne mogu da utičem, ali ni vama razlog za neosnovane napade na predsednika države“, navela je ona u pismu „članovima NUNS-a, NDNV-a i ostalih medijskih udruženja“, koje je prenelo Udruženje novinara Srbije.\nReagujući na naslovnu stranu i tekst Ilustrovane politike, kao i saopštenje NUNS-a i NDNV-a u kojem je navedeno da država preko nje kao člana nadzornog odbora „upravlja“ tim listom i da je vlast naručila sporni tekst Dartića Martića, Suzana Vasiljević je navela da je reč o „skandaloznoj naslovnoj strani i tekstu“.\n„Razumem zabrinutost kolega, a razume je i predsednik države. Tim povodom je danas javno reagovao u intervjuu datom TV Prva.\nOno što ne razumem jeste da potpisnici ovog saopštenja, namerno ili ne, državu označavaju kao direktnog naručioca ovog sramnog teksta.\nNe razumem da znate ko sedi u Nadzornom odboru, a da ne znate da Djordje Martić nije ‘glavni autor’ (šta god to značilo) Ilustrovane politike, da nije čak ni zaposlen u Ilustrovanoj politici (što stavljanje njegove priče na naslovnu stranu čini još skandaloznijim)“, navela je u pismu Suzana Vasiljević.\nOna je kazala da „ne razume da ne znaju da, na osnovu člana 19 Zakona o privrednim društvima, Nadzorni odbor nema ingerencije nad uredjivačkom politikom, već je za nju zadužen i odgovoran jedino i samo glavni i odgovorni urednik“.\n„Ne razumem kakve veze ima ‘kraj devedestih kada je Vučić bio ministar informisanja’ sa naslovnom stranom jednog magazina iz 2018. godine. Ne razumem da ne shvatate da je naručilac ovog teksta državi učinio najveću štetu“, napisala je Vasiljević.\nOna je podsetila da je u „u državnom vlasništvu još nekoliko medijskih kuća vlasništvo nasledjeno iz prethodnih godina“.\nUpitala ih je da li zaista misle da svaki od tih urednika, na dnevnom nivou, kontaktira sa predsednikom države i traži njegovu saglasnost za svaku naslovnu stranu i svaki tekst objavljen u njihovim novinama ili magazinu.\n„Sigurna sam da ne mislite. Potpuno podržavam i razumem vašu osudu naslovne strane Ilustrovane politike, kao i vašu brigu za kolege pomenute u tom sramnom tekstu.\nDa li je osuda bila dovoljna, ili je bilo neophodno da mene lično, a u stvari predsednika posredno, optužite za sve nesreće od 90-tih pa nadalje, politizujete ceo slučaj, namerno ignorišete zakon i zahtevate od države da ga krši?“, napisala je Suzana Vasiljević.\nNajavila je da o svemu tome želi da razgovara na sledećem sastanku državne Koordinacione grupe za saradnju s medijima i novinarskog Tima za dijalog u ponedeljak, 5. novembra.\nPredsednik Srbije AleksandarVučićosudio je ranije danas beogradski nedeljnik „Ilustrovana politika“ zbog naslovne strane sa natpisom „Psi su pušteni“, kojom se preti nezavisnim medijima i novinarima.\nNezavisno udruženje novinara Srbije (NUNS) i Nezavisno društvo novinara Vojvodine (NDNV) saopštili su da naslovna stranica sa natpisom „Psi su pušteni“ i prateći tekst u Ilustrovanoj politi predstavljaju „klasičan poziv na linč nezavisnih novinara i medija, ali i svih onih koji imaju kritičan odnos prema vlasti u Srbiji“.\nSastanak generala Mojsilovića sa komandantom KFOR-a


Švajcarska ključni partner u razvoju inovacija u Srbiji – BALKAN TV NOVI SAD\nHomeEkonomijaŠvajcarska ključni partner u razvoju inovacija u Srbiji\nŠvajcarska ključni partner u razvoju inovacija u Srbiji\n15/11/2017Redakcija BALKAN TVEkonomija0\nŠvajcarska kao vodeća svetska zemlja po inovacijama nastaviće da podržava razvoj inovacija u Srbiji kao ključnog elementa u budućoj ekonomskoj saradnji dveju zemalja, poručeno je sa današnje konferencije „Inovacije:pokretačka snaga švajcarsko-srpskih privrednih odnosa“.\n“Taj spoj koji danas svi pametnom specijalizacijom daje odličan BDP Švajcarske koja je danas tehnološki lider u svetu. Jedna mala zemlja koja je bila poznata isključivo po poljoprivredi danas je tehnološki, tehnički i inovacioni lider u svetu. Iskustva koja Srbija dobija od Švajcarske treba da budu podsticaj mladim preduzetnicima da ih primene u našoj zemlji“, smatra Popović.\n“Švajcarsko-privredna komora koja je organizator današnjeg skupa, takođe, pruža odličnu podršku Vladi Srbije i svima koji se bave inovacijama i digitalizacijom. U procesu digitalizacije celokupne uprave u Srbiji, koja je prioritet Vlade Srbije, računamo na pomoć privrednih giganata iz Švajcarske koji već rade u Srbiji, kao i na njihovu stručnu i mentorsku pomoć u razvoju inovativnog preduzetništva“ rekao je Popović.\nMinistar je dodao da u okviru NT parka u Beogradu posluju tri švajcarske kompanije koje zapošljavaju više od 100 inženjera iz Srbije.\nAmbasador Švajcarske u Srbiji Filip Ge rekao je da je saradnja Srbije i Švajcarske trenutno najjača u oblasti istraživanja i komunikacionih tehnologija, kao i da dve zemlje sarađuju u 22 projekta čija je ukupna vrednost 250 miliona evra.\n“Potpisan je sporazum o nastavku saradnje i pružanju podrške inovacionom sektoru, a sledeće godine švajcarska vlada će izdvojiti još 270 hiljada franaka kako bi NT park bio otvoren u Novom Sadu i Nišu “, rekao je ambasador.\nPredsednica Komore Jana Mihailova rekla je da je svrha današnje konferencije da se povežu švajcarska i srpska poslovna zajednica i da se doprinese razvoju poslovne klime u Srbiji.\nOna je pohvalila Vladu Srbije koja je, kako kaže, prepoznala da su inovacije globalna tema i pokretačka snaga svake ekonomije.\nMihailova je dodala da je Švajcarsko-srpska privredna komora osnovana pre tri godine i da ima 70 članova.


Desetine hiljada ljudi obilježava Dan rada i proljeća - Klix.ba\nDesetine hiljada ljudi obilježava Dan rada i proljeća\n1.5.2011. u 15:07\nDesetine hiljada ruskih komunista, nacionalista i pristalica vladajuće stranke premijera Vladimira Putina obilježiće danas širom Moskve 1. maj - Međunarodni praznik rada, odnosno Dan rada i proljeća, kako se danas naziva u Rusiji.\nOčekuje se da će oko 40.000 ljudi izaći na ulice Moskve uprkos kiši, a u cijeloj Rusiji očekuje se oko 1,7 miliona ljudi od ruskog dalekog istoka na Pacifiku do baltičke enklave Kalinjingrada, javlja Reuters.\nNa ulice Moskve danas bi trebalo da izađu pristalice ruske Komunističke partije, druge po veličini u Rusiji, kao i velike grupe penzionera.\nKomunisti, čiji lideri izbjegavaju oštre kritike Putina ili predsjednika Dmitrija Medvedeva, počeće okupljanje pozivanjem na kraj kapitalizma u blizini mauzoleja osnivača SSSR-a Vladimira Lenjina u centru grada.\nBivši šahovski majstor Gari Kasparov, jedan od najvećih kritičara Kremlja, koji je na čelu prozapadno i prodemokratskog opozicionog pokreta, pozvao je na obilježavanje 1. maja kao "dana gnjeva".\n"Dan gnjeva 1. maj biće nepartijsko civilizovano okupljanje ljudi različitih političkih gledišta", naveo je Kasparov na svom sajtu.\nIako su vlasti u Moskvi odobrile okupljanje ruskim nacionalistima koji se protive imigrantima, kao i komunistima, stranci Kasparova Druga Rusija zabranjeno je okupljanje.\nLiberalne demokrate fokusiraće se na borbu protiv korupcije na skupovima povodom 1. maja.\n"Korupcija u našoj zemlji poprimila je opasne dimenzije. Rusija je danas bira da li će ostati glavni snabdijevač sirovina na svijetu sa umirućom siromašnom ruskom populacijom ili će početi ozbiljne političke, privredne, društvene i kulturološke transformacije", rekao je predstavnik LDPR.\nAgencija RIA Novosti javila je da će više od 2 miliona ljudi učestvovati u okupljanjima širom zemlje, uključujući demonstracije partije Jedinstvena Rusija, Komunističke partije, LDPR i liberalne Jabloko partije.\nRuska policija je u stanju pripravnosti od 28. aprila od početka priprema za praznike koji će trajati do 4. maja.\n"Oko 66.500 policajaca i 2.400 pripadnika snaga bezbjednosti osiguravaće mir od 1. do 3. maja", rekao je portparol Ministarstva unutrašnjih poslova agenciji RIA Novosti.\nIsti izvor navodi da će mjere sigurnosti biti fokusirane na sprečavanje terorističkih napada na javnim mjestima i tokom masovnih okupljanja u cijeloj Rusiji.\nU vrijeme SSSR-a 1. maj obilježavan je u Rusiji kao Međunarodni dan radnika kada su se masovno okupljali pristalice i članovi Komunističke partije. Naziv praznika promijenjen je 1992. godine u Dan proljeća i rada, ali je još uvijek nacionalni praznik.\nTri osobe uhapšene zbog pljačke sarajevske firme\n01.05.2011. u 15:39\nPodstanar iz Italije pronađen mrtav u stanu\n01.05.2011. u 15:00


Broj umrlih od kovida 19 biće i dalje dosta veliki - Društvo - Dnevni list Danas\nPočetna » Vesti » Društvo » Broj umrlih od kovida 19 biće i dalje dosta veliki\nEpidemijski talasi stižu sa zakašnjenjem na Balkan i u Srbiju\nBroj umrlih od kovida 19 biće i dalje dosta veliki\nMilica Radenković08.02.2022. 13:31\nViše od 1.200 građana Srbije izgubilo je život zbog kovida 19 od početka godine, pokazuju zvanični podaci. Među preminulima, bar u prvoj polovini januara, najviše je bilo inficiranih delta varijantom korona virusa, međutim, kako se omikron širio, tako je i rastao broj onih koji su se u bolnici našli zbog novog soja, a potom su i teško oboleli i preminuli.\nIako broj hospitalizovanih i umrlih nije rastao brzinom kojom je rastao broj zaraženih, došlo je i neminovno do povećanja cifre teško obolelih. Podaci iz pojedinih evropskih zemalja tako pokazuju da je tokom januara 2022. bio zabeležen i najveći broj osoba u bolnicama, ali i najveći broj preminulih još od februara-marta 2021.\nU Srbiji to još uvek nije slučaj, pošto je prema zvaničnim podacima najveći broj umrlih prethodno bio u novembru 2021. godine (69), dok poslednjih dana u Srbiji umire oko 60 osoba dnevno.\nEpidemiolog Radmilo Petrović kaže da iako je nemoguće proceniti koliko je umrlih od početka godine bilo zaraženo jednim, a koliko drugim sojem, nesumnjivo je da i inficirani omikronom umiru.\n– Umiru hronični bolesnici i ljudi starije dobi. Takođe, normalno je da krajem zime dođe do povećanja smrtnosti, jer je to period kada je organizam najviše iscrpljen i kada je najslabiji. Veći broj preminulih u zimskim mesecima viđali smo i prethodnih godina kada nije bilo pandemije, navodi sagovornik Danasa.\nU ovom trenutku, kada se pogleda sedmodnevni prosek, države Balkana beleže najviše umrlih od kovida 19 na milion stanovnika u Evropi i svetu. Prema podacima sa sajta ourworldindata trenutno je najteža situacija u Hrvatskoj, dok Srbija i Slovenija prijavljuju nešto manje preminulih.\nUpitan o ovim podacima, Radmilo Petrović upozorava da je poređenje među zemljama nezahvalno, jer različite države vode statistiku umrlih od kovida 19 na različit način. Ipak, on kaže i da se naš region trenutno nalazi na vrhuncu epidemijskog talasa koji je već prošao u ostatku Evrope.\n– Mi kasnimo sa epidemijom za Evropom i tako je od početka. Ovde talasi dolaze sa zadrškom. Očekujem da od sledeće nedelje počne smirivanja situacije, jer prosto više nema ko da se zarazi. Na jednoj strani, imamo oko 30 odsto onih koji su primili buster dozu, na drugoj milione dosad zaraženih, uključujući i asimptomatske, tako da je napravljena barijera da virus više nema gde, navodi Petrović.\nIpak, čak i ako broj dnevno zaraženih počne da se značajnije smanjuje, još neko vreme imaćemo veliki broj umrlih, što se vidi na primeru zemalja koje se pre Srbije prošle vrhunac omikron talasa.\nVelika Britanija imala je najveći broj novozaraženih početkom godine, dok je najveći broj preminulih zabeležen otprilike tri nedelje kasnije. Tamo se inače beleže podaci koji se odnose na preminule koji su bili pozitivni u poslednjih 28 dana, ali i podaci o umrlima kojima je kovid 19 zaveden kao zvaničan uzrok smrti. Pošto se tako pravi razlika između grupe „umrli sa kovidom“ i „umrli od kovida“ podaci se nužno ne preklapaju. Ipak, i u jednoj i u drugoj grupi došlo je do povećanja u drugoj polovini januara. Takođe i u jednoj i u drugoj grupi zabeleženi su najveći brojevi još od februara-marta 2021. godine.\nU Srbiji tako raščlanjenih podataka nema, a tek polovinom ove godine Republički zavod za statistiku objaviće informacije o preminulima u 2021. po uzroku smrti. Prošle godine ovi podaci otkrili su da je broj žrtava kovida 19 bio skoro trostruko veći od zvaničnih podataka.\nSve više „žrtava sa kovidom“\nIako podaci o umrlima koji su u poslednjih 28 dana imali pozitivan test i onima kojima je kovid 19 naveden kao uzrok smrti u Velikoj Britaniji pokazuju da je u obe grupe zabeleženo povećanje poslednjih nedelja januara, postoje i određena razmimoilaženja. Kako prenosi naučni časopis BMJ, više nego ranije primetno je nepoklapanje između dve grupe podataka, što govori o tome da sve više ljudi umire od drugih bolesti dok im je prisustvo sars-cov-2 virusa prethodno otkriveno rutinskim testiranjem. Isto se vidi i u strukturi hospitalizovanih gde je sve veći osoba smešten u bolnicu zbog „nekovid stanja“ dok im se virus otkriva rutinskim testovima. Razlog za to je velika zaraznost i prisutnost omikron soja.\n„Stelt“ varijanta nepoznanica\nDržavni sekretar u Ministarstvu zdravlja Mirsad Đerlek rekao je juče da se o stelt varijanti, koja je juče otkrivena u Srbiji, malo zna. „Ne znamo šta nam ona donosi, a evidentno je da će to biti nešto čemu se ne nadamo. Očekujemo od naših eminentnih ustanova da jedan dan kažu – pojavio se neki novi soj koji će nam opet zadati muke“, kazao je Đerlek za TV Hepi. Radmilo Petrović objašnjava da ne znamo da li je stelt varijanta manje ili više opasna od trenutno dominantnog oblika omikrona. Upitan da li osoba koja je na primer početkom januara bila inficirana omikron sojem može da se zarazi ovom podvarijantom sada, on kaže da to zavisi od više faktora. „Na jednoj strani na to utiču osobine i količine virusa (da li je ta varijanta opasnija, kojoj količini klica je neko bio izložen) a na drugoj od samog stanja organizma (da li je imunitet oslabljen)“, navodi Petrović.\nKorona virusomikronRadmilo PetrovićBeograd


ZGRADA GENERALŠTABA podeljena na DVA DELA\nMonumentalan objekat Generalštaba u Ulici kneza Miloša, poznat kao Blok A, skoro je prepolovljen na dva dela!\nSrušen je poveći deo zgrade\nPripremni radovi na sanaciji objekta koji je dva puta pogođen u NATO bombardovanju 1999. godine, sa ukupno tri projektila, i to 29. aprila i 7. maja, počeli su još krajem novembra prošle godine,\nProjekat je ograničen budžetom od 650.000 evra, te se pribeglo rešenju koje predviđa različit tretman delova zgrade. Naime, u desnom delu objekta u toku rekonstrucije već su izliveni noseći stubovi i plafoni, dok iz centralnog dela nestaje sprat po sprat, a kako planovi i predviđaju, biće u celosti srušen.\nJedna zgrada, a iz dva dela\nDizalice su na osmi sprat podigle mini bager kojim bi trebalo da se dopre do zdrave konstrukcije, a projekat je fokusiran na to da se osigura bezbednost zgrade, kako bi bili obezbeđeni uslovi za buduće radove, ali i kako ne bi postojala opasnost za saobraćaj i pešake.\nNakon ovog privremenog rešenja, sudbina jednog od simbola bombardovanja Srbije, u rukama je Vlade Srbije, odnosno Direkcije za imovinu, koja raspolaže pravom na nju. Generalštab ima status spomenika kulture, i delo je poznatog arhitekte Nikole Dobrovića, te će u obnovi morati da bude sačuvan autentičan izgled.\nRUINA POSTALA ATRAKCIJA ZA TURISTE\nU prethodnih 17 godina ruina od Generalštaba postala je svojevrsna turistička atrakcija, posebno interesantna za posetioce iz bivših jugoslovenskih republika, ali i Dalekog istoka.\nGeneralštab NATO Sanacija\nZAPALIO SE AUTOBUS U MIRIJEVU Dva vatrogasna vozila gasila plamen na "japancu" (VIDEO)\nUrušavanje zgrade u Vidovdanskoj na Vračaru: Dokle se stiglo u celom ovom slučaju\n10:19 Danas bez kupanja na Adi Ciganliji, a evo šta je razlog (FOTO)\n10:18 MUŠKARAC RANJEN U PUCNJAVI U BUDVI Napadač mu prišao dok je sedeo u kafiću, nakon svađe izvadio pištolj i ZAPUCAO\n10:17 INFLACIJA BUKVALNO POTAPA EVROPU Ide i do 20 odsto: Novi talas poskupljenja najavljuje se za leto, ali lošim prognozama tu nije i kraj


fabrike - Istinomer\nPočetna Oznaka: fabrike\nU hvalospevima na sopstveni račun predsednik države nedavno je, prilikom, gostovanja na televiziji Pink, reklo bi se, prevazišao sam sebe. Kako je objasnio gledaocima, putevi, pruge, fabrike - kao da nisu postojali u Srbiji pre njegovog dolaska na vlast i za to što sada imamo infrastrukturu zaslužan je isključivo on lično. Građani Srbije bi za to što dobijaju penzije i plate, takođe, njemu trebalo da se zahvale.\nDa li se ostvarila zamisao Ane Brnabić da proizvodnja IMT traktora počne do kraja 2018. godine? Kako Aleksandar Vučić računa inflaciju? Da li će predsednik jednog dana moći da obiđe sve fabrike koje je otvorio u Srbiji? Odgovore saznajte u najnovijoj epizodi serijala Fakat.


Formiranje vlasti u FBiH: A-SDA nezadovoljna načinom na koji pregovara Šemsudin Dedić - Klix.ba\nMože i bez Bh. bloka Formiranje vlasti u FBiH: A-SDA nezadovoljna načinom na koji pregovara Šemsudin Dedić\n28.1.2019. u 09:09\nVlada FBiH A SDA formiranje vlasti Šemsudin Dedić Nezavisni blok\n"Nažalost, prošle sedmice je postalo jasno da Bh. blok nema kapaciteta da formira vlast, a vrijeme ističe. Odluka o privremenom finansiranju je na snazi samo do kraja marta i nova većina bi već uveliko trebala raditi na pripremi budžeta ako ne želi da život u ZDK stane", rekao je Durić.\n"U Unsko-sanskom kantonu, gdje A-SDA vodi procese, uspjeli smo odmah poslije izbora formirati jednu stabilnu koaliciju i zadovoljni smo njenim funkcionisanjem. USK je danas sigurno politički najstabilniji kanton u Federaciji. Vlada premijera Mustafe Ružnića već tri mjeseca radi punom parom. Imamo kvalitetne ministre koji ulažu velike napore da saniraju zatečeno stanje javnih finansija, ali i da pred našim kantonom otvore neke nove perspektive", kazao je Durić.\n"Koliko mi je poznato, potpredsjednik SDA Šemsudin Dedić je dobio zaduženje da ostvari kontakte s nama, ali radi to na neki nama neprihvatljiv, neformalan način. Iz medija znamo da je puno ozbiljnije pristupio zadatku građenja odnosa sa SNSD-om, tako da u ovom trenutku ne možemo govoriti o naznakama da A-SDA uđe u sastav većine na federalnom nivou", rekao je Durić.\nUlazak A-SDA u koaliciju sa SDA na nivou Federacije BiH ovisit će o sposobnosti predsjednika Kantonalnog odbora SDA u Unsko-sanskom kantonu (USK) Šemsudina Dedića koji nije u zavidnoj situaciji s obzirom na to da je SDA izbačena iz vlasti u USK.\nprije 22h 16m 138\nHrabar čin 267\nO Pelješkom mostu 129\nprije 19h 29m 203\nprije 21h 12m 190\nFilter Face Appa 167\nprije 3h 59m 176


Jeremić najavio formiranje stranke: I građanska i nacionalna - Sputnjik Srbija\n06:06 01 Oktobar 2020\nJeremić najavio formiranje stranke: I građanska i nacionalna\n16:53 01.06.2017 Preuzmite kraći link\nPredsednički kandidat na prethodnim izborima Vuk Jeremić kaže da nema boljeg načina za nastavak političke borbe od kreiranja nove političke organizacije.\nJeremić: Nastaviću političku borbu u „širokom frontu“\n„Nameravam da se u potpunosti posvetim stvaranju takve organizacije, ali nisam opsednut potrebom da nužno budem na njenom čelu“, rekao je Jeremić za Nedeljnik.\nKaže da će nastojati da u toj organizaciji bude što više novih ljudi koji se do sada nisu politički angažovali,\n„U društvu se stvorio neprirodni i poguban jaz između ’građanskog‘ i ’nacionalnog‘ pola. Smatram da jedan od najvažnijih ciljeva mora biti pomirenje te dve Srbije, jer su nam prekopotrebne i građanska svest i nacionalni polet. Jedno ne sme da isključuje drugo“, rekao je Jeremić.\nJeremić je rekao i da neće biti kandidat za gradonačelnika, ali će, kaže, buduća politička organizacija predstaviti plan za razvoj prestonice.


Poslanici Evropskog parlamenta danas su na plenarnoj raspravi o izveštaju o napretku Srbije ka članstvu u Evropskoj uniji pozdravili napredak u ekonomiji, ali su izrazili zabrinutost zbog stanja u oblasti slobode govora i medija.\nIzvestilac za Srbiju Dejvid Mekalister rekao je da se nada da će u decembru biti otvorena bar tri poglavlja u pregovorima i pozvao Prištinu da odustane od povećanja taksi od 100 jer se tom odlukom krši CEFTA i Sporazum o stabilizaciji i pridruživanju Kosova, prenela je TV N1.\nMekalister je pohvalio ekonomske reforme, za koje rekao da su impresivne Prema njegovim rečima, tri su ključne stvari za Srbiju – vladavina prava jer je napredak u poglavljima 23 i 24 ključan za napredak ka EU, zatim nezavisnost pravosuđa mora da bude potvrđena u praksi, a velika prepreka za ceo Balkan je borba protiv korupcije.\nEvropski komesar za proširenje Johanes Han je, govoreći o normalizaciji odnosa Beograda i Prištine, rekao da obe strane moraju da nastave dijalog. Nema alternative. Niko ne može u EU ako ne reši bilateralne probleme. Za Srbiju znači da mora da dođe do pravno-obavezujućeg sporazuma sa Prištinom, pre nego što uđe u Uniju, rekao je Han.\n„Ne mogu da budem previše optimistična o stanju u Srbiji“, rekla je poslanica Tanja Fajon i istakla da postoji veliki raskorak između dokumenata EU o Srbiji i stvarnosti u toj zemlji, preneo je portla EWB. Ona je zatim pokazala naslovnu stranu nedavnog broja „Ilustrovane politike“, na kojoj su kritički mediji označeni kao psi koji su pušteni.\n„EU neće biti potpuna bez Srbije, ali treba nam Srbija iz koje ne stižu vesti o prebijanju članova opozicije i nacionalističkim igrama“, rekla je Tanja Fajon, koja se obratila u ime grupe Socijalista i demokrata.\nGlasanje o izveštaju zakazano je za sutra.\nĐorđe Martić Evropski parlament Ilustrovana politika\n← Lončar o Obradoviću: Žao mi je što ne mogu da pokažem\nBrnabić: Prvi nacrt medijske strategije do kraja godine →


Džimi Vejls - osnivač Vikipedije\nVikipedia (Wikipedia) i još nekoliko sajtova nisu dostupni u sredu u znak protesta zbog najave američkog Kongresa da će usvojiti Zakone o borbi protiv onlajn piraterije (Stop Online Piracy Act - Sopa) i zaštiti intelektualne svojine (Protect Intellectual Property Act - Pipa). Istovremeno, Tviter (Twitter) je odbio da učestvuje u ovoj akciji „zatamnjenja“ interneta.\nMedijski magnat Rupert Mardok (Rupert Murdoch) podržava usvajanje ovih akata, dok se Bela kuća protivi ističući da bi time bila ugrožena sloboda na internetu.\nSajt na kome sami korisnici kreiraju vesti (Reddit) i blog „Boing Boing“ takođe učestvuje u protestu.\nOsnivač Vikipedije Džimi Vejls (Jimmy Wales) kaže da pristalice o borbi protiv onlajn piraterije gledaju na opoziciju kao na ljude koji omogućavaju ili štite pirateriju.\nPredlagači zakona u Predstavničkom domu Kongresa SAD ističu da je njegov cilj da se spreči odliv prihoda takozvanim „otpadničkim sajtovima“.\nTakođe, to bi omogućilo vlasnicima sadržaja koji su u opticaju na internetu, kao i američkim vlastima, da zahtevaju od sudova da ukinu sajtove za koje se utvrdi da se bave onlajn piraterijom.\nIstovremeno, internet provajderi u SAD, pretraživači, procesori za elektronsko plaćanje i mreže za reklamiranje – bili bi sprečeni da posluju ili nude linkove stranim sajtovima koji su osumnjičeni za nezakonite aktivnosti.\nSličan zakon o zaštiti intelektualne svojine je u proceduri u američkom Senatu. Bela kuća je u subotu izdala saopštenja, kojim se u osnovi pruža podrška kritičarima pomenutih akata.\n„Mada smatramo da je onlajn piraterija na stranim vebsajtovima ozbiljan problem koji zahteva ozbiljan zakonski odgovor, nećemo podržati akte kojima se umanjuje sloboda izražavanja, povećavaju rizici po bezbednost u sajber prostoru, ili podriva dinamičan, inovativni globalni internet“.\nPodrška finansijerima Silikonske doline\nUprkos naznakama da bi predsednik Barak Obama mogao da uloži veto na ova dva zakona ukoliko ih Kongres usvoji, Vikipedija saopštava da se odlučila da na prvi veliki javni protest jer bi ovi akti „bili pogubni po slobodni i otvoreni Internet“.\nIzvršni direktor Tvitera Dik Kostolo ocenio je da je „glupo zatvarati globalni biznis kao reakciju na pojedinačno pitanje koje se tiče nacionalne politike“.\nPoruka Dika Kostola (Dick Costolo), izvršnog direktora Tvitera izazvala je polemike sa osnivačem Vikipedije Vejlsom. Kostolo ističe da su ova dva predloga „samo indikatori mnogo šireg problema.\nSvuda u svetu vidimo uvođenje zakona u cilju borbe protiv piraterije i regulacije interneta na druge načine, koji štete njegovoj slobodi“.\nMeđutim, na pitanje da li će se Tviter pridružiti ovom protestu, Kostolo je izjavio da je „glupo zatvarati globalni biznis kao reakciju na pojedinačno pitanje koje se tiče nacionalne politike“.\nU „tviter konverzaciji“ sa Vejlsom, Kostolo je precizirao da ovaj njegov komentar ne treba iščitavati kao „vrednosni sud“ o ostalim organizacijama koje će učestvovati u protestu.\nS druge strane, zakone protiv piraterije podržavaju poznate ličnosti, poput Ruperta Mardoka, predsedavajućeg „Njuz korporejšen“ (News Corporation).\nU tviter poruci preko vikenda on je istakao da je „Obama podržava finansijere iz Silikonske doline koji prete svim kreatorima softvera piraterijom i čistom pljačkom“. On je kasnije dodao:\n„Postoji sveopšte nezadovoljstvo (predsednikom SAD) od svih vrsta normalnih pristalica...Cela industrija zabave zapošljava 2.2 miliona ljudi sa prosečnom platom od 65 hiljada dolara. Dobri poslovi i proširivanje zarada u inostranstvu. Napravljeno u Americi (Made in America), takođe!"


"Da su gromobrani bili ispravni devojčice ne bi stradale"\n“Da su gromobrani bili ispravni devojčice ne bi stradale”\nMeteorolog Časlav Stanojević kaže da bi trebalo pokrenuti policijsku istragu kako se desilo da na ulici u gradu poginu dve devojčice od udara groma.\nOsim toga, on kaže da bi trebalo istražiti i da li je Hala sportova, pored koje se to dogodilo, imala ispravan gromobran.\n“Da je zgrada, u čijoj blizini se nesreća dogodila, imala propisane i ispravne gromobrane to se ne bi desilo. Nesreća je mogla biti i veća da je u istom momentu iz hale izašlo više ljudi i da je grom udario po njima”, smatra Stanojević, koji je radio nekoliko veštačenja od udara groma.\nOn dodaje da zbog toga treba sprovesti policijsku istragu protiv N.N. lica, jer je, kako kaže, nedopustivo da u gradu od groma stradaju ljudi.\nStanojević kaže da je većina zgrada u Srbiji, uključujući i Beograd, bez gromobrana ili sa problematičnim gromobranima i da su problemi počeli kada su zbog radioaktivnosti sa zgrada skinuti stari gromobrani, a da savremeni nisu postavljeni.\nSavremeni gromobrani, pojašnjava on, rade tako što svojom konstrukcijom navode grom, odnosno električno pražnjenje, na sebe i na taj način štite prostor u prečniku 400 metara.\nStanojević podseća da je pre 30 godina u Beogradu postojalo preduzeće za održavanje gromobrana, jer je to uređaj koji mora da se kontroliše i baždari, a da danas najverovatnije to niko ne radi.\n“Većina zgrada je danas sa problematičnim gromobranima. Pitanje je sada, pošto je ugašeno preduzeće za gromobrane, ko to kontroliše? Najverovatnije niko organizovano ne kontroliše gromobrane na zgradama”, kaže Stanojević.\nOn savetuje da u slučaju grmljavine ljudi kod sebe ne drže metalne predmete ili upaljene aparate poput mobilnog telefona, radio aparata, zatim ne treba da stoje ispod drveta ili ukoliko se nalaze u automobilima da zatvore prozore.\nU Aleksandrovcu danas Dan žalosti\nNa teritoriji opštine Aleksandrovac danas je Dan žalosti povodom pogibije tri mlade osobe proteklih dana.\nOdluka o Danu žalosti doneta je juče na vanrednoj sednici Opštinskog veća koja je počela minutom ćutanja povodom gubitka tri mlada života – Anđele Bačević i Ivane Ivanović, koje su poginule od udara groma i Mileta Obradovića, koji je stradao u saobraćajnoj nesreći.\nNa sednici Veća odlučeno je, takođe, da se porodicama nastradalih, ukoliko je to neophodno, dodeli pomoć, saopštila je opština Aleksandrovac.\nU nevremenu koje je u ponedeljak kasno po podne pogodilo Aleksandrovac, od udara groma na licu mesta poginula je 15-godišnja devojčica, dok je njena vršnjakinja, s kojom je bila u društvu, preminula kasnije u kruševačkoj bolnici od zadobijenih povreda.\nUžas na porodičnom slavlju: Devojčici topovskim udarom raznet grudni koš\nUpozorenje! Stiže nam NEVREME – u Austriji 2 mrtvih, 120 povređenih (video)


Pošta Srbije - Direktor Đorđević u poseti LPLC Jagodina\nDirektor Đorđević u poseti LPLC Jagodina\nZoran Đorđević, v. d. direktora Pošte Srbije, obišao je danas poštansko-logistički centar u Jagodini, i sastao se sa direktorom Područne jedinice „Jagodina” Milanom Popovićem i zaposlenima. U obilasku prostorija za tehnološke procese i voznog parka, direktor Đorđević poručio je da je podizanje tehničko-tehnološkog nivoa mreže lokalnih poštansko-logističkih centara kako bi se ojačali ukupni transportno-logistički kapaciteti, među prioritetima njegovih i aktivnosti poslovodstva Pošte Srbije.\nU razgovoru sa zaposlenima na preradi pošiljaka angažovanim u noćnoj smeni, koji su izneli poteškoće sa kojima se suočavaju i predloge za unapređenje radnih procesa, zaključeno je da će se ubrzano raditi na unapređenju tehnoloških rešenja i njihovoj implementaciji u cilju povećanja kapaciteta i unapređenja procesa sortiranja, pretovara, transporta i skladištenja, prema novim komercijalnim tržišnim zahtevima u Jagodini i okolini.\n„Planiramo velika ulaganja u poboljšanje kapaciteta, koja će pratiti naš dinamičan nastup na tržištu, i koja će uz poboljšanje performansi, doprineti i unapređenju uslova rada zaposlenih. Takođe, radno angažovanje zaposlenih adekvatno će se vrednovati, posebno kolega u tehnologiji, sa ciljem poboljšanja materijalno-finansijskog položaja i povećanja zadovoljstva zaposlenih”, zaključio je Đorđević.


Vojvodina subvencioniše proizvodnju piva - Agro TV\nVojvodina subvencioniše proizvodnju piva\nPokrajinski sekretarijat za poljoprivedu, vodoprivredu i šumarstvo raspisao je Konkurs za dodelu sredstava za sufinansiranje investicija u nabavku opreme za proizvodnju piva na teritoriji AP Vojvodine u 2019. godini.\nCilj konkursa jeste ulaganje u novu opremu radi povećanja prihoda na poljoprivrednim gazdinstvima i zapošljavanje ruralnog stanovništva. Za realizaciju konkursa za sufinansiranje investicija u nabavku opreme za proizvodnju piva na teritoriji Pokrajine u ovoj godini opredeljeno je 20.000.000 dinara.\nBespovratna sredstva po ovom konkursu utvrđuju se u iznosu do 50 odsto od vrednosti ukupno prihvatljivih troškova. Za podnosioce prijava: preduzetnike i pravna lica čija investicija je ralizovana na području s otežanim uslovima rada u poljoprivredi, ovlašćena lica u pravnom licu mlađa od 40 godina i žene bespovratna sredstva za podršku investicija po ovom konkursu utvrđuju se u iznosu do 60 odsto od ukupno prihvatljivih troškova investcije.\nBespovratna sredstva koja se dodeljuju po ovom konkursu namenja su za nabavku: kuvača za pivo, odnosno, varione, rashladnog sistema za održavanje temperature, pločastog izmenjivača za hlađenje sladovine, linije za pranje fermentora (cip) sistem, linije za flaširanje, pumpe za pretakanje, linije za prečišćavanje i osmozu vode.\nViše o uslovima konkursa kao i potrebnoj dokumentaciji možete dobiti na broj telefona 021/456-267, u periodu od 10 do 13 časova.


Kovid 19 i privreda - TV ZONA PLUS - HD\nKovid 19 i privreda\nŽivot svih stanovnika promenio se značajno u toku epidemije korona virusa. Ljudi su počeli da menjaju svoje navike, pa su tako mnogi morali da promene svoja radna mesta ili da se preorjentišu na drugo zanimanje. Epidemija korona virusa nanela je ozbiljnu ekonomsku štetu globalnoj ekonomiji, ekonomijama u našem regionu i u našoj zemlji. Nema podataka u novijoj ekonomskoj istoriji, od vremena kriza izazvanih svetskim ratovima, da je čitav svet bio pogođen ovakvim talasom neizvesnosti za budućnost ekonomije čitave planete.\nU toku trajanja epidemije najviše poslovnog angažovanja imali su kuriri, zaposleni u sektoru informacionih tehnologija i različiti majstori.\nU Srbiji se od aprila ove godine kupovina hrane preko interneta povećala za 200 odsto, odeće za 100 odsto, a tehničkih uređaja i računarske opreme za 50 odsto, navode u Ministarstvu trgovine, turizma i telekomunikacija.Tokom epidemije svoje poslovanje povećale su i do deset puta kurirske službe u Srbiji, podaci su Udruženja za elektronske komunikacije i informaciono društvo.\nLjudi su prepoznali onlajn kupovinu i dostavu i drugih proizvoda osim prehrambenih i počeli da naručuju i obuću, odeću, poklone za rođendane. Pored kurira, firme su zapošljavale i radnike u kol centrima i u korisničkoj podršci koji su svoju deltanost obavljali od kuće. Zaposleni u IT sektoru i dalje su radili punim kapacitetom, bez obzira da li su svoju delatnost obavljali kod kuće ili na radnom mestu.\nU vreme pandemije među najtraženijma bili su zanatlijski poslovi: električari, fasaderi, moleri…to je zbog toga jer su ljudi uglavnom provodili vreme kod kuće i odlučili da taj vremenski period iskoriste za sređivanje svog životnog prostora.\nTokom epidemije korona virusa mnoge firme su morale da se preorijentišu na druge vidove proizvodnje. Brojni ugostitelji su počeli da rade kućnu dostavu, dok su neke kafane postale poslovni prostori.\nTekstilne firme su masovno pravile zaštitne maske, a one koje rade u metalskoj industriji radile su na pravljenju tunela za dezinfekciju\nBrojne kompanije koje se inače bave proizvodnjom alkoholnih pića, pravile su sredstva za dezinfekciju,Time su se bavile i one firme koje posluju u hemijskoj industriji.\nDržava se potrudila da pomogne građanima i privredi da donese i realizuje ekonomske mere za ublažavanje posledica u vreme pandemije, pružajući novčanu pomoć i poreske olakšice.\nDržava je svojim merama pomogla najugroženijim malim i srednjim preduzećima u kojima je zaposleno više od 900.000 ljudi.\nDirektnu podršku države u visini od jednog i po minimalca dobilo je ukupno 1.505.093 preduzetnika i zaposlenih u mikro, malim, srednjim i velikim preduzećima u našoj zemlji, a paket uključuje i novčanu pomoć građanima.\nPodršku u visini od još jednog punog minimalca dobili su ugostitelji, turstičke agencije, licencirani turistički vodiči i pratioci, hoteli, odmarališta i rentakar agencije.\nGradski hoteli dobili su još jednu vrstu direktne podrške države u visini od 350 evra po individualnom ležaju i 150 evra po smeštajnoj jedinici.\nDirektnu podršku dobio je i sektor prevoznika putnika i drumskog saobraćaja i autobuskih stanica, a to podrazumeva 600 evra po autobusu u periodu od šest meseci.\nU sklopu trećeg paketa ekonomske pomoći nezaposlena lica dobiće do kraja novembra ukupno po 120 evra, s obzirom da će svi punoletni građani imati pravo na dva puta po 30 evra pomoći. Najstariji sugrađani će, kako je najavljeno i naredne godine od države dobiti pomoć u visini od 20.000 dinara.\nTrećim paketom pomoći privredi i građanima predviđena je isplata polovine minimalne zarade za tri meseca za preduzetnike, mikro, mala, srednja i velika preduzeća, koja zajedno zapošljavaju oko 1,5 miliona ljudi i za ovu meru je izdvojeno 69,8 milijardi dinara iz budzeta Republike Srbije.\nOTVORENA IZLOŽBA O KONKORDATSKOJ KRIZI U NIŠU\nU SRBIJI 2.180 NOVIH SLUČAJEVA, U NIŠU 67\nZAVISNOST OD INTERNETA – BOLEST ZAVISNOSTI 21. VEKA\nNIŠ: OSAM KAZNI ZBOG NENOŠENJA MASKI


RTS :: Zidanov Real protiv Tuhelovog Čelsija, ko će na megdan Sitiju u finalu Lige šampiona (21.00, RTS1)\nFudbal Zidanov Real protiv Tuhelovog Čelsija, ko će na megdan Sitiju u finalu Lige šampiona (21.00, RTS1)\nsreda, 05. maj 2021, 14:58 -> 15:34\nFudbaleri Čelsija i Reala igraju u Londonu revanš meč polufinala Lige šampiona. U Madridu nije bilo pobednika (1:1), pa "plavci" imaju određenu prednost pred uzvratni duel. Direktan prenos je na Prvom programu RTS-a od 21.00 sat, kretanje rezultata možete pratiti na našem portalu.\nPre dvomeča, madridski Real bio je veliki favorit u odnosu na Čelsi. "Kraljevski" klub jedan je od najboljih u Evropi, trener Zinedin Zidan zna kako se dolazi do krova Evrope, dok su "plavci" nekako neprimetno došli do same završnice.\nIpak, u Madridu nije bilo pobednika - 1:1, pa su šanse ekipe sa "Stamford bridža" na kladionicama naglo porasle.\nČelsi je veći deo sezone odigrao promenljivo, sve do smene Frenka Lamparda i dolaska Tomasa Tuhela, koji je u potpunosti preokrenuo sezonu "plavaca".\nIpak, taj "samo" jedan duel je protiv madridskog Reala, rekordera po broju titula šampiona Evrope. "Galaktikosi" u svojim vitrinama imaju čak 13 "ušatih" pehara, a poslednja tri doneo im je kao trener upravo Zinedin Zidan.\nNemac je poznat kao trener koji ima nekoliko varijanti pripremljenih za svakog rivala, a u prilog mu ide i trenutni sastav "plavaca", ekipe koja nema zvezdu, već igra timski, što onemogućava protivničke skaute i trenere da nađu pravo taktičko rešenje.\nUtakmicu na "Stamford bridžu" obeležiće i povratak Edena Azara i Tiba Kurtoe na teren gde su beležili najbolje partije u karijeri i koja ih je vinula u svetske visine.\nUtakmica na "Stamford bridžu" igra se od 21 sat. Direktan prenos je na Prvom programu RTS.a, dok kretanje rezultata možete pratiti na našem portalu.


Novom Pazaru nagrada EDEN - Dnevni list Danas\n0Piše: DanasOnline 27. decembra 2017. 20.48\nTema konkursa za 2017. godinu bio je „kulturni turizam“, a Novi Pazar je izabran zbog bogatog multikulturalnog nasleđa koje obuhvata spomenike na UNESCO listi – srednjevekovni kompleks Stari Ras sa Crkvom Svetih apostola Petra i Pavla, kao i manastire Sopoćani i Đurđevi Stupovi, koji su deo kulturne rute Saveta Evrope „Transromanika“.\nTu su i znamenitosti iz osmanskog perioda – Novopazarsku tvrđavu sa starom čaršijom, Altun alem i Lejlek džamija, Isa begov hamam i mnoštvo drugih lokaliteta i sadržaja koji oslikavaju bogatstvo tradicije.\nŠef Sektora operacija Delegacije EU Nicolas Bizel uručio je nagradu direktorki Turističke organizacije Novog Pazara Ljiljani Lešević.\nPriznanja su uručena predstavnicima opština koje su ušle u uži izbor – Zaječaru, Kuršumliji i Baču.\nPrijemu TOS prisustvovali su predstavnici ministarstava, turističke privrede, lokalnih TO i medija.\nDirektorka Turističke organizacije Srbije Marija Labović, istakla je značaj saradnje TOS sa ministarstvima, državnim institucijama, udruženjima iz oblasti turizma, turističkom privredom i medijima u ostvarivanju dobrih rezultata u turizmu.


Tužilaštvu ograničeno vreme na 300 sati\nSudije su u više navrata izrazile zabrinutost zbog obima postupka protiv Karadžića kao nekoga ko je optužen za političku osnovu najtežih zločina koji su od 1992. do 1995. počinjeni u bosanskom ratu. Iako je pretprocesni sudija O’Gon Kwon izrazio nezadovoljstvo zbog odlučnog stava Tužilaštva da udovolji samo nekim zahtevima koji su se ticali skraćivanja optužnice, on nije iskoristio mogućnosti koje mu stoje na raspolaganju za njeno dodatno sažimanje. Najpre su sudije 22. jula od Tužilaštva zatražile da razmotri smanjenje broja optužbi protiv okrivljenog.\nTužilaštvo je 31. avgusta saopštilo kako, ukoliko sudije to zahtevaju, može odustati od 10 od ukupno 27 opština koje se pominju na važećem spisku optužbi, koji je objavljen 17. februara ove godine. Sudije su potom pozvale na dodatna skraćenja tvrdeći kako broj opština obuhvaćenih optužbom ne bi trebalo da bude veći od ukupno 12. No, tužioci su u pismenom odgovoru od 18. septembra objasnili kako više ne mogu smanjivati broj opština ili redukovati broj lokacija na kojima su navodno počinjeni zločini jer bi se to nepovoljno odrazilo na sposobnost Tužilaštva da pravično izvede dokaze.\nUprkos nastojanjima sudskog veća da ohrabri Tužilaštvo da odredi lokacije i incidenate koje bi moglo da izostavi iz ovog postupka, Tužilaštvo se, nažalost, opredelilo da to ne učini, rekao je sudija Kwon. Karadžić je optužen za genocid koji je 1995. počinjen u Srebrenici i za opsadu Sarajeva koja je trajala 44 meseca, kao i za genocid koji je u pojedinim delovima Bosne počinjen nad bosanskim muslimanima i Hrvatima.\nOkrivljenom će se suditi za genocid, ratne zločine i zločine protiv čovečnosti, uključujući progone, istrebljenje, ubistva i deporatacije izvršene u periodu od 1992. do 1995. godine. Da bi uticale na dužinu suđenja, sudije su ove sedmice utvrdile rok u kome Tužilaštvo mora okončati svoj dokazni postupak. Tužilaštvo će na raspolaganju imati ukupuno 300 sati za saslušanje svedoka.


Amerika u Beogradu otkrila namere: Preko Balkana ošamariti Evropu\nA. J. 4. novembra 2019. 22:17\nMetju Palmer, američki izaslanik za Balkan, posle sastanka u Beogradu, rekao je da Amerika želi da Zapadni Balkan ima perspektivu u Evropskoj uniji, i dodao da je „EU počinila istorijsku grešku time što nije dala datum za početak pregovora Albaniji i Severnoj Makedoniji“.\nEU kao protektorat SAD\nPalmer je naveo da je EU tako poslala lošu poruku celom regionu i obećao da će uraditi sve da SAD ubede EU da promeni stav o tome pre sastanka evropskih lidera u maju iduće godine u Zagrebu.\nDa li Amerika sada otvoreno govori da je EU nesposobna? Može li se reći da je ovo na neki način direktan udar Amerike i na Emanuela Makrona, koji je i stavio veto Albaniji i Makedoniji?\nPolitikolog dr Jelena Vukoičić kaže za Sputnjik da se Amerika prema EU odavno odnosi kao prema nekoj vrsti protektorata, dok im Balkan služi kao „okidač“ kojim Amerika može uvek da zapali Evropu.\n„Očigledno je da svaki pokušaj nekog od političkih lidera da se nametne kao figura od suštinske važnosti nailazi na negodovanje Vašingtona. Amerika doživljava EU kao zajednicu koja je pod njenom dominacijom, i to u vojnom i političkom smislu, delimično i u ekonomskom. To je bilo vidljivo i posle pokušaja Angele Merkel i Emanuela Makrona da promovišu ideje koje su trn u oku Amerike, kao što je na primer stvaranje EU vojske“, navodi sagovornica Sputnjika.\nBalkan okidač za EU\nVukoičićeva se pita zašto se Amerika uopšte upliće u odluke Brisela i zbog čega se država koja nije deo EU bavi Severnom Makedonijom i Albanijom, Balkanom i odlukama Unije?\n„Ovo što se sada dešava nema veze, zapravo, ni sa Zapadnim Balkanom ni sa Albanijom ili Severnom Makedonijom, već sa nadigravanjem između Vašingtona i Brisela. Sjedinjene Američke Države su odvojile Rusiju od EU, iako je time najviše na gubitku EU. Amerika je nametnula NATO vojnu organizaciju od koje EU nema nikakvu korist…“, nabraja sagovornica „Sputnjika“.\nPrema njenim rečima, Amerika koristi ovako dominantnu poziciju jer ne želi da njen uticaj na EU oslabi, a tu se u velikoj meri koristi i ― Balkan.\n„On je značajan jer Amerika preko jakog uticaja na delove Balkana kontroliše EU. Amerika na Balkanu ima svoje konstantno jako političko prisustvo i sposobna je eventualno generiše i neki konflikt, verovatno sa Albancima kao glavnim saveznicima na Balkanu, a takav konflikt bi stvorio velike probleme Evropi“, ocenjuje dr Vukoičić.\nProfesor međunarodnog prava dr Bojan Milisavljević, iako kaže da je Amerika novim porukama o Skoplju i Tirani „zabila prst u oko Evropi“, ipak veruje da Amerika nema toliki uticaj na strateške odluke EU.\n„Amerika ima svoje interese i preko NATO-a i tako dalje, ali EU pokušava da nekako definiše svoje interese. Oni su sada na jednoj strateškoj prekretnici na mnogim temama ― od proširenja, pa do ’bregzita‘ i eventualnih izazova da još neke velike države izađu iz EU. U tom smislu, EU mora da napravi strategiju za neki budući period. Po mom mišljenju, u narednih nekoliko godina uticaj Amerike na EU će polako padati“, zaključuje dr Milisavljević.\nOn veruje da Amerika nema tu moć da, kada je reč o slučaju Skoplje―Tiranam, vrati na agendu nešto što je EU već skinula. U isto vreme, Vukoičićeva kaže da je sasvim sigurno da se EU neće širiti u narednih deset godina, kao i da će joj trebati dosta vremena da se konsoliduje, što opet Americi daje prostor da „zagospodari i Balkanom i EU“ u potpunosti.


Nakon šest sati Fejsbuk, Instagram i Votsap proradili, Zakerberg izgubio 6,6 milijardi dolara\nNakon globalnog prekida koji je trajao šest sati, Fejsbuk, Instagram i Votsap ponovo su na mreži za mnoge korisnike.\nDo prekida rada na Fejsbuku, Instagramu i Votsapu došlo je zbog problema u sistemu naziva domena kompanije, ključnoj komponenti interneta, piše britanski Gardijan.\nStručnjak za bezbednost na internetu Džejk Mur rekao je ranije da postoji mogućnost da je do problema na društvenim mrežama koje su već satima u prekidu došlo zbog hakerskog upada, javlja Radio-televizija Republike Srpske pozivajući se na agenciju Srna.\n„Moguće je da je u pitanju ljudska greška ili neki problem sa softverom, ali i hakerski upad. Nadam se da nije ništa slično u pitanju, jer je ovo jedna od najvećih kompanija na svetu“, naglasio je Mur.\nFejsbuk je objavio da njihovi tehničari rade na otklanjanju problema kako bi sve ponovo funkcionisalo što je pre moguće.\nTehnički direktor Fejsbuka Majk Šrefer izvinio se svima zbog prekida rada ove društvene mreže.\n“Imamo problema sa umrežavanjem, timovi rade što je brže moguće da otklone greške”, napisao je Šrefer na zvaničnom Tviter nalogu Fejsbuka.\nU međuvremenu su na hakerskim sajtovima i mrežama postavljene pa povučene informacije o upadu u Fejsbuk, kao i da je ukradeno 600 TB podataka, no to nije moguće potvrditi.\nOsnivač Fejsbuka Mark Zakerberg izgubio je 6,6 milijardi dolara zbog globalnog pada društvenih mreža i usluga u vlasništvu ove kompanije, te je pao na šesto mesto na Forbsovoj listi najbogatijih ljudi na svetu.\nPrema podacima Forbsa u realnom vremenu, Zakerbergovo bogatstvo smanjilo se za 5,4 odsto ili za 6,6 milijardi dolara i sada iznosi 116,1 milijardu dolara.\nNa taj način je šef Fejsbuka ustupio peto mesto na listi najbogatijih ljudi suosnivaču programskog softvera Orakl Lariju Elisonu, čije bogatstvo iznosi 117,8 milijardi dolara.\nAkcije Fejsbuka pale su više od pet odsto u ponedeljak popodne, navodi i CNN, a prenosi N1.\nUpišite tekst * + five = twelve


Direktor za međunarodne ekonomske odnose - Pertini toys d.o.o.\nKompanija Pertini je lider na tržištu igračaka od 1990. godine. Za svo to vreme postojanja, kompanija je napredovala i postala jedna od najuticajnijih i najinovativnijih kompanija u regionu. Svojim širokim asortimanom, kvalitetnim i atraktivnim igračkama, Pertini postavlja standarde već dugi niz godina. Posle više od 30 godina poslovanja, Pertini brend je i dalje sinonim za kvalitet, zabavu i igru!\nKao renomirana kompanija, Pertini je oduvek diktirala trendove na polju distribucije i proizvodnje igračaka. Jedna je od najmoćnijih i najuticajnijih kompanija koje se bave uvozom i distribucijom dečijih igračaka.\nPristupamo poslovanju sa velikom dozom odgovornosti i integriteta, na osnovu čega sarađujemo sa svima koji u fokusu svoje delatnosti imaju decu i dečije interese, kako u zemlji, tako i sa brojnim kompanijama u svetu.\nPERTINI TOYS je kompanija koja se bavi proizvodnjom i prodajom dečijih igračaka i igara.\nPERTINI TOYS raspisuje konkurs za poziciju: Direktora za međunarodne ekonomske odnose za proširenje inostranog i domaćeg tržišta na polju nabavke i prodaje igračaka.\npronalaženje novih dobavljača i kupaca u inostranstvu\nrazvoj odnosa sa postojećim dobavljačima i kupcima u inostranstvu, kao i unapređenje plasmana i nabavke na domaćem tržištu\nugovaranje poslovnih odnosa i tematskih projektnih zadataka sa velikim sistemima i kompanijama\norganizacija timova u sprovođenju plana\nljubaznost, komunikativnost, orijentisanost ka timskom radu\nnapredovanje, dinamično okruženje\ndobre kolegijalne odnose\nUkoliko ste zainteresovani prijavite se što pre radi dogovora o početku rada, zaradi i sl.\nNAPOMENA: Prilikom prezentacije CV-a potrebno je prezentovati u pismenoj formi viđenje srednjoročnog plana razvoja kompanije Pertini toys.\nČekamo Vas u Sinđelićevoj 4, na Vračaru!\nSrbija, Beograd, Sinđelićeva 4\nMatični broj: 20086939


obustavljanje - Sputnjik Srbija\n12:31 22 April 2021\nNema dokaza: Hrvatski sud obustavio krivični postupak protiv Srbina zbog navodnih ratnih zločina\nŽupanijski sud u Zagrebu obustavio je krivični postupak protiv Srbina Mladena Grujića, zbog nedostatka dokaza da je izvršio navodni ratni zločin protiv ratnih zarobljenika u mestu Doljani kod Darovara u Hrvatskoj 1991. godine.\nSlovenija je odlučila da privremeno obustavi upotrebu vakcina „Astra zeneka“, dok čeka odluku Evropske medicinske agencije o tom cepivu.\nMedicinski deo Kriznog štaba tražio stopiranje letova iz Britanije\nImunolog i član Kriznog štaba za borbu protiv virusa korona Srđa Janković izjavio je da je medicinski deo Kriznog štaba već tražio da se obustave letovi iz Velike Britanije zbog novog soja virusa koji se pojavio u toj zemlji.\nAmerika više ne prebacuje vojnike za vežbu „Branilac Evrope 2020“\nAmerika je zbog koronavirusa obustavila prebacivanje vojnika koji na tlu Evrope treba da učestvuju u vojnoj vežbi „Branilac Evrope 2020“, a otkazala je i neke druge manevre.\nSirijska armija obustavila ofanzivu u Damasku i Idlibu\nSirijska armija je u petak uveče objavila jednostrano obustavljanje borbenih dejstava u nizu oblasti provincija Damask i Idlib, saopštio je vojni izvor upoznat sa detaljima antiterorističke operacije Oružanih snaga Sirije.\n„Gasprom“ obustavio isporuke gasa Ukrajini\nŠef „Gasrpoma“ Aleksej Miler saopštio je danas da je ta kompanija obustavila isporuke gasa u Ukrajinu.


RTS :: Mihajlović: Nasilje nad ženama i decom nije privatna stvar\nDruštvo Mihajlović: Nasilje nad ženama i decom nije privatna stvar\nsubota, 25. maj 2019, 15:26 -> 15:49\nBorba protiv nasilja nad ženama i decom jedan je od prioriteta Vlade, ali nije dovoljno to što se donose dobri zakoni i što postoje institucije, već je neophodno da svako da svoj doprinos, izjavila je potpredsednica Vlade i predsednica Koordinacionog tela za rodnu ravnopravnost Zorana Mihajlović.\nZorana Mihajlović je, povodom poslednjeg slučaja nasilja u Novom Sadu, istakla da nije dovoljno saosećati kada se nasilje dogodi, a da se o nasilju ćuti i ništa ne preduzima, saopšteno je iz kabineta potpredsednice Vlade.\n"Neka deca su juče ostala bez majke, to su naši sugrađani, tu su iz našeg komšiluka. Nedopustivo je da znamo da nasilje postoji, da vidimo da se dešava i da ništa ne preduzmemo", rekla je Mihajlovićeva.\nU borbi protiv nasilja važna je uloga svih – institucija da obavljaju svoj posao, medija da o nasilju ne izveštavaju tabloidno i senzacionalistički, a građana i građanki Srbije da nasilje ne zataškavaju, jer ono nije privatna stvar, istakla je predsednica Koordinacionog tela za rodnu ravnopravnost.\n"Ovo je zajednička borba države i građana. Pomozite da do nasilja ne dođe", apelovala je Mihajlovićeva.\n(subota, 25. maj 2019, 20:11) - anonymous [neregistrovani]\nOnaj momenat kad shvatimo sta se desava u glavama ubica tad cemo biti u mogucnosti da resimo taj problem kao drustvo.Kao drustvo smo ozbiljno zapustili mentalno zdravlje.Na redu su Psihijatri i psiholozi da nadju nacin za resenje nasilja.


Stoltenberg Vučiću: Žalimo za žrtvama NATO kampanje - 23.11.2016, Sputnik Srbija\nGeneralni sekretar NATO-a Jens Stoltenberg izjavio je danas, posle sastanka sa premijerom Aleksandrom Vučićem, da je Srbija izvoznik stabilnosti u regionu. 23.11.2016, Sputnik Srbija\n12:29 23.11.2016 (Osveženo: 16:00 23.11.2016)\n© AFP 2022 / EMMANUEL DUNANDAleksandar Vučić i Jens Stoltenberg\nGeneralni sekretar NATO-a Jens Stoltenberg izjavio je danas, posle sastanka sa premijerom Aleksandrom Vučićem, da je Srbija izvoznik stabilnosti u regionu.\n23 Novembar 2016, 08:02\nGeneralni sekretar Alijanse je zajedničku pres-konferenciju sa Vučićem u Briselu počeo pozdravom „dobar dan“ na srpskom jeziku i istakao da je Srbija u srcu Balkana, što je u srcu Evrope, te da značajno doprinosi na različite načine regionalnoj stabilnosti.\nOn je ocenio da je imao odličan sastanak sa premijerom Vučićem i poručio da NATO poštuje suverenu odluku Srbije o vojnoj neutralnosti.\nTakođe je podsetio da je svrha i cilj vazdušnih akcija NATO-a 1999. godine bila zaštita civila, u čemu se, kaže, uspelo.\n„Gubitak života nevinih ljudi je bila tragedija i zbog toga duboko žalim“, rekao je šef NATO-a.\nPoručivši Vučiću da je dobrodošao u sedište NATO-a, on je dodao je srpski premijer imao odličan sastanak sa predstavnicima Atlantskog saveta i to je prvi susret premijera sa tim telom.\n„Imali smo odličan sastanka sa Savetom i to pokazuje da radimo na jačanju saradnje između NATO-a i Srbije. Ponosan sam na prijateljstvo sa Vama, zahvalan sam što ste ovde. Razgovarali smo o različitim pitanjima, uključujući i naše zajedničke bezbednosne izazove“, rekao je Stoltenberg.\nVučić je rekao da je Srbija vojno neutralna, ali da želi da nastavi saradnju sa NATO-om, jer bez te saradnje nema mira i stabilnosti u regionu, a mir i stabilnost u regionu su preduslov za dalji ekonomski rast i napredak Srbije.\nVučić je, posle sastanka sa generalnim sekretarom NATO-a Jensom Stoltenbergom u sedištu Alijanse u Briselu, zahvalio Stoltenbergu na tome što poštuje odluke Srbije i Narodne skupštine o vojnoj neutralnosti.\nTakođe je zahvalio generalnom sekretaru NATO-a na izjavi da žali zbog nevinih žrtava bombardovanja 1999. godine, jer je to, istakao je, velika stvar za „Srbe, narod i zemlju“ da čuju.\nOn je rekao da javnost u Srbiji mora da zna da smo okruženi NATO zemljama i zemljama koje bi želele da budu u NATO-u, te da, ukoliko želimo mir i stabilnost, veći ekonomski rast i napredak privrede, kao i bolji životni standard, moraju da se grade dobri odnosi sa ljudima iz NATO-a.\n„Srbija je vojno neutralna, poštuje oduke Skupštine, ali zbog racionalnih razloga i pogleda u budućnost, a ne vraćanja u prošlost, želi da razvije odnose sa NATO-om“, rekao je Vučić.\nVučić je rekao da je, posle relaksacije vazdušne zone u Zoni kopnene bezbednosti, bilo reči i o donjem sloju vazdušnog prostora iznad KiM i da će se eksperti uskoro sastati, te da veruje da će biti pozitivnih rešenja u narednom periodu.\nPremijer je rekao da je zahvalan i na ocenama da Srbija stabilizujuće deluje na ceo region, ističući da je to „naš uslov napretka u svakoj drugoj oblasti“.\n„Želimo da u okviru Partnerstva za mir i IPAP-a tu vrstu saradnje nastavimo. To je od izuzetnog značaja za građane i verujem da ćemo moći da se pohvalimo upravo takvim dobrim odnosima u budućnosti, jer oni znače mir i stabilnost na Balkanu“, rekao je Vučić.\nTema razgovora i Crna Gora\nPremijer je izjavio da je Srbija Crnoj Gori dostavila sve dokaze i važne podatke do kojih je došla, kao i „lice koje pruža najveći broj informacija o svemu što se spremalo“.\n„Srbija se ponašala odgovorno i nastaviće saradnju sa Tužilaštvom Crne Gore“, rekao je Vučić odgovarajući na pitanje da li se znaju imena ljudi koji su navodno spremali prevrat u Crnoj Gori i da li su deportovani iz Beograda.\nPremijer Vučić je ukazao da je ambasadorka Crne Gore u Briselu potvrdila njegove navode o saradnji Srbije u tom slučaju.\n„Srbija nije i nikada neće biti poligon na kojem će se pripremati krivična dela u drugim zemljama“, rekao je predsednik Vlade Srbije.\nNa pitanje novinara da li je Rusija time što se dešavalo htela da spreči članstvo te zemlje u NATO-u, Stoltenberg nije direktno odgovorio, ali je podsetio da je NATO pozvao Crnu Goru u članstvo:\n„Svako mešanje u taj proces je nešto što ne prihvatamo. Takođe, svako mešanje u izborni proces u bilo kojoj suverenoj državi je apsolutno neprihvatljivo“, naglasio je Stoltenberg.\nOn je rekao da svaka država ima pravo da odlučuje o svom putu, uključujući i to u kojim bezbednosnim alijansama želi da bude član.\n„NATO u potpunosti poštuje odluku Srbije da ne bude u NATO-u. Crna Gora je odlučila, kroz demokratske procese, da bude u NATO-u, 28 država joj je poželelo dobrodošlicu i parlamenti država-članica ratifikuju pristupni sporazum. Crna Gora je na putu da uskoro postane punopravni član NATO-a“, rekao je on.\nZnačajan ostanak Kfora na Kosovu\nPremijer Srbije je rekao da je za nas prisustvo i ostanak Kfora na Kosovu i Metohiji od velikog značaja te da je i danas u sedištu NATO-a u Briselu to rekao i zamolio i generalnog sekretara NATO-a i predstavnike zemalja-članica Alijanse da te trupe tamo i dalje ostanu.\n„Imamo i određena pisma i garancije za sever Kosova“, rekao je Vučić i dodao da naš narod živi i južno od Ibra i da se oslanja upravo na Kfor.\nPriča o bebi Dimitriju, koga su trupe Kfora prebacile do Beograda na lečenje, pokazuje na koga Srbi mogu da se oslone.\nVučić je istakao i odnos prema očuvanju kulturne i verske baštine našeg naroda, koja je vrednost ne samo za Srbiju, već i za Unesko i sve narode sveta.